title: Samaa sukupuolta olevien avioliitto

text: Irlanti laillisti samaa sukupuolta olevien avioliitot 22. toukokuuta 2015 pidetyssä kansanäänestyksessä. Kansanäänestyksessä yli 60 % äänestäjistä kannatti lainmuutosta. Myös äänestysvilkkaus nousi poikkeuksellisen korkealle. Irlannista tuli ensimmäinen maa maailmassa, joka hyväksyi samaa sukupuolta olevat avioliitot kansanäänestyksen perusteella. Maan perinteisesti vaikutusvaltainen katolinen kirkko on vastustanut lakimuutosta. Laki tuli voimaan 16. marraskuuta 2015.


title: Samaa sukupuolta olevien avioliitto

text: Islannista tuli kesällä 2010 kolmas Pohjoismaa joka laillisti samaa sukupuolta olevien avioliiton. Lakiuudistus hyväksyttiin maan parlamentissa 11. kesäkuuta 2010 yksimielisesti äänin 49–0. Lainmuutos tuli voimaan 27. kesäkuuta 2010. Ennen lakimuutossa maassa oli voimassa rekisteröity parisuhde vuodesta 1996 alkaen, jonka avioliitto korvaa.


title: Samaa sukupuolta olevien avioliitto

text: Islannin pääministeri Jóhanna Sigurðardóttir meni ensimmäisten joukossa naimisiin kumppaninsa kanssa heti lainmuutoksen tultua voimaan.


title: Samaa sukupuolta olevien avioliitto

text: Israelissa laillistettiin Israelin ulkopuolella solmitut homoliitot marraskuussa 2006 maan korkeimman oikeuden päätöksellä. Oikeusjuttu alkoi kun Israelin sisäministeriö kieltäytyi vaihtamasta Kanadassa naimisiin menneen miesparin statusta naimattomasta naimisissa olevaksi. Israelin sisällä homopareilla ei ole vieläkään mahdollista mennä laillisesti naimisiin, sillä Israelissa perheasiat, kuten avioliitot ja avioerot kuuluvat uskonnollisten tuomioistuinten vallan alle, eikä siviilivihkimisiä maassa tunneta. Vuonna 2012 Israelissa uskonnollinen oikeus myönsi ensimmäisen kerran homoparille avioeron. Maan korkein oikeus on myös tehnyt useita päätöksiä samaa sukupuolta olevien adoptio-oikeuksien puolesta. Kohdunvuokraus miespareille ei ole maassa laillista, mutta lukuisat miesparit ovat vuokranneet kohdun ulkomailta. Selvä enemmistö israelilaisista kannattaa samaa sukupuolta olevien avioliitto-oikeutta, oikeutta adoptioon ja kohdunvuokraukseen.


title: Samaa sukupuolta olevien avioliitto

text: Itävallan perustuslakituomioistuin päätti 5. joulukuuta 2017, että lainsäädäntö, joka kieltää samaa sukupuolta olevien avioliitot, on maan perustuslain vastainen. Päätöksen myötä samaa sukupuolta olevien avioliitot tulivat laillisiksi 1. tammikuuta 2019 alkaen. Itävallassa on ollut laillinen rekisteröity parisuhde vuodesta 2010 alkaen. Oikeuden päätöksen mukaan rekisteröity parisuhde säilyy laillisena, mutta siitäkin tulee sukupuolineutraali. Maassa oli jo vuonna 2016 laillistettu perustuslakituomioistuimen päätöksellä samaa sukupuolta olevien parien adoptio-oikeus. Itävalta on ensimmäinen Euroopan maa, jossa samaa sukupuolta olevien avioliitot tulevat lailliseksi oikeuden päätöksellä.


title: Samaa sukupuolta olevien avioliitto

text: Samaa sukupuolta olevien avioliitot laillistettiin Kanadassa liittovaltiotasolla 20. heinäkuuta 2005. Oikeuden päätöksillä ne oli jo laillistettu kahdeksassa Kanadan kymmenestä provinssista sekä yhdessä Kanadan territoriossa ennen kuin laki tuli voimaan liittovaltiotasolla. Näissä provinsseissa asui peräti noin 90 % Kanadan väestöstä, joten merkittävää muutosta laki ei tuonut tilanteeseen. Lain tullessa voimaan Kanadassa oli jo yli 3 000 homoavioparia. Kanadan provinsseista samaa sukupuolta olevien avioliitto oli tullut lailliseksi Ontariossa 10. kesäkuuta 2003, Brittiläisessä Kolumbiassa 8. heinäkuuta 2003, Quebecissä 16. maaliskuuta 2004, Yukonissa 14. heinäkuuta 2004, Manitobassa 16. syyskuuta 2004, Nova Scotiassa 24. syyskuuta 2004, Saskatchewanissa 5. marraskuuta 2004, Newfoundlandissa ja Labradorissa 21. joulukuuta 2004 ja New Brunswickissa 23. kesäkuuta 2005.


title: Samaa sukupuolta olevien avioliitto

text: Kolumbia laillisti avioliitot huhtikuussa 2016 maan perustuslakituomioistuimen päätöksellä. Maasta tuli näin Etelä-Amerikan neljäs homoliitot laillistava maa.


title: Samaa sukupuolta olevien avioliitto

text: Luxemburg laillisti samaa sukupuolta olevien avioliitot kesäkuussa 2014. Lainmuutos tulee voimaan vuoden 2015 alusta. Äänestys laista hyväksyttiin maan parlamentissa äänin 56–4. Samalla maassa annettiin myös adoptio-oikeudet samaa sukupuolta oleville pareille. Maassa oli voimassa vuodesta 2004 ollut laki rekisteröidystä parisuhteesta. Luxemburg oli viimeinen Benelux-maa joka laillisti samaa sukupuolta olevien avioliitot.


title: Samaa sukupuolta olevien avioliitto

text:
Maltan parlamentti laillisti samaa sukupuolta avioliitot äänin 66-1. Saarivaltiossa oli ollut rekisteröity parisuhde ja samaa sukupuolta olevien parien adoptio laillisia jo vuodesta 2014. Lakimuutos tuli voimaan 1. syyskuuta 2017.
Meksikossa avioliitto- ja avioerolainsäädäntö kuuluvat Yhdysvaltain tapaan osavaltiotasolle. Meksikon korkein oikeus kuitenkin päätti 19. heinäkuuta 2015, että lait, joissa avioliitto määritellään miehen ja naisen väliseksi, ovat maan perustuslain vastaisia ja kehotti maan osavaltioita päivittämään lakinsa. Päätöksen myötä homoparit voivat hakea avioliittolupaa oikeudesta vaikka heidän kotiosavaltionsa ei olisikaan laillistanut liittoja. Toukokuussa 2016 Meksikon presidentti Enrique Peña Nieto ehdotti sukupuolineutraalia avioliittolakia koko maahan.


title: Samaa sukupuolta olevien avioliitto

text: Meksikon pääkaupungista Méxicosta tuli joulukuussa 2009 ensimmäinen hallintoalue Latinalaisessa Amerikassa, joka laillisti samaa sukupuolta olevien avioliiton. Lakiuudistus hyväksyttiin kaupunginvaltuustossa äänin 39–20. Lainmuutos tuli voimaan maaliskuussa 2010. Elokuussa 2010 Meksikon korkein oikeus antoi päätöksen, jonka mukaan myös samaa sukupuolta olevien parien adoptio-oikeus on kaupungissa laillista. Elokuussa 2010 myös Meksikon korkein oikeus antoi päätöksen, jonka mukaan pääkaupungissa solmitut avioliitot ovat lainvoimaisia koko maassa.


title: Samaa sukupuolta olevien avioliitto

text: Quintana Roosta tuli toukokuussa 2012 toinen Meksikon hallintoalueista, joka laillisti samaa sukupuolta olevien avioliiton. Koko vyyhti sai alkunsa marraskuussa 2011 Lázaro Cárdenasin kunnan myöntäessä avioliittoluvan samaa sukupuolta olevalle pariskunnalle. Avioliittoluvan myöntämisperuste oli, ettei osavaltion avioliittolainsäädännössä varsinaisesti vaadita avioparin kuuluvan eri sukupuoliin. Tammikuussa 2012 osavaltion valtiosihteeri kuitenkin kielsi samaa sukupuolta olevien avioliiton solmimisen tulevaisuudessa. Kaksi homoliittoa mitätöitiin Quintana Roon kuvernöörin päätöksellä huhtikuussa 2012. Toukokuussa osavaltion valtiosihteeri kuitenkin purki mitätöinnit ja ilmoitti, että osavaltio sallii myös tulevaisuudessa samaa sukupuolta olevien parien avioitumisen.


title: Samaa sukupuolta olevien avioliitto

text: Coahuilasta tuli syyskuussa 2014 kolmas alue Meksikossa, joka laillisti samaa sukupuolta olevien avioliiton. Sen laillisti osavaltion kongressi. Samalla osavaltiossa laillistettiin samaa sukupuolta olevien parien adoptio-oikeus.


title: Samaa sukupuolta olevien avioliitto

text: Chihuahuasta tuli kesäkuussa 2015 neljäs Meksikon alue, joka sallii samaa sukupuolta olevien avioliitot.


title: Samaa sukupuolta olevien avioliitto

text: Guerrerosta tuli heinäkuussa 2015 viides alue Meksikossa, joka laillisti homoliitot. Päätös seurasi Meksikon korkeimman oikeuden päätöstä. Guerrerossa samaa sukupuolta olevien avioliitot eivät olleet enää laillisia maaliskuussa 2017.


title: Samaa sukupuolta olevien avioliitto

text: Nayaritin osavaltio laillisti homoliitot joulukuussa 2015. Osavaltion parlamentti äänesti lainmuutoksen puolesta äänin 26-1.


title: Samaa sukupuolta olevien avioliitto

text: Jaliscossa laillistettiin homoliitot tammikuussa 2016 Meksikon korkeimman oikeuden päätöksellä. Ensimmäiset samaa sukupuolta olevat parit pääsivät naimisiin huhtikuussa 2016.


title: Samaa sukupuolta olevien avioliitto

text: Campeche laillisti samaa sukupuolta olevien avioliitot toukokuussa 2016. Osavaltion kongressi äänesti Campechen kuvernöörin ehdottaman lain puolesta äänin 34-1.


title: Samaa sukupuolta olevien avioliitto

text: Sonoran osavaltio laillisti homoliitot toukokuussa 2016 osavaltion väestörekisterin johtajan ilmoittaessa, että samaa sukupuolta olevien pariskuntien ei tarvitse enää hakea hakea avioliittolupaa oikeudesta avioliitolleen. Kuitenkin viikkoa myöhemmin osavaltion kuvernööri kielsi päätöksen.


title: Samaa sukupuolta olevien avioliitto

text: Michoacánissa samaa sukupuolta olevien avioliitot tulivat laillisiksi 23. kesäkuuta 2016. Tätä ennen osavaltion parlamentti oli äänestänyt äänin 27-0 lainmuutoksen puolesta.


title: Samaa sukupuolta olevien avioliitto

text: Colimassa osavaltion parlamentti laillisti yksimielisesti samaa sukupuolta olevien avioliitot 25. toukokuuta 2016. Avioliitto tuli lailliseksi seuraavassa kuussa.


title: Samaa sukupuolta olevien avioliitto

text: Morelosissa samaa sukupuolta olevien avioliitot tulivat laillisiksi heinäkuussa 2016.


title: Samaa sukupuolta olevien avioliitto

text: Chiapasissa samaa sukupuolta olevien avioliitot tulivat laillisiksi 11. heinäkuuta 2017 Meksikon korkeimman oikeuden päätöksellä.


title: Samaa sukupuolta olevien avioliitto

text: Pueblassa samaa sukupuolta olevien avioliitot tulivat laillisiksi 1. elokuuta 2017 Meksikon korkeimman oikeuden päätöksellä.


title: Samaa sukupuolta olevien avioliitto

text: Baja Californian hallinto päätti alkaa myöntämään avioliittolupia samaa sukupuolta oleville pareille 3. marraskuuta 2017.


title: Samaa sukupuolta olevien avioliitto

text:
Norjan suurkäräjät hyväksyi 11. kesäkuuta 2008 uuden lain, joka sallii samaa sukupuolta olevien avioliitot. Norjasta tuli näin ollen maailman kuudes maa ja ensimmäinen Pohjoismaa, joka salli samaa sukupuolta olevien avioliitot. Lainmuutos tuli voimaan vuonna 2009 ja korvasi vuodesta 1993 lähtien Norjassa voimassa olleen lain parisuhteen rekisteröimisestä. Samalla Norja laajensi samaa sukupuolta olevien parien adoptio-oikeutta samalle tasolle heteroparien kanssa ja salli naisparien oikeuden hedelmöityshoitoihin. Norjan kirkko päätti huhtikuussa 2016 alkaa vihkimään samaa sukupuolta olevia pareja.
Portugalista tuli keväällä 2010 kuudes Euroopan maa, joka laillisti samaa sukupuolta olevien avioliiton. Laki ei kuitenkaan tuolloin antanut samaa sukupuolta oleville pareille adoptio-oikeutta, joten aivan täysin samoja oikeuksia ei lakimuutos samaa sukupuolta oleville pareille tuonut. Katolinen kirkko on tuominnut lakiuudistuksen. Vuonna 2016 maassa annettiin adoptio-oikeudet samaa sukupuolta oleville pareille Portugalin presidentin vastustuksesta huolimatta.


title: Samaa sukupuolta olevien avioliitto

text: Ranskan presidentti François Hollande toteutti vaalilupauksensa ja ajoi läpi avioliittolain uudistuksen, jonka mukaan kaksi eri sukupuolta tai samaa sukupuolta olevaa henkilöä voivat solmia keskenään avioliiton (la loi n° 2013-404 du 17 mai 2013). Ranskan kansalliskokous hyväksyi lakiuudistuksen 23. huhtikuuta 2013, jolloin kansanedustajista 331 äänesti puolesta ja 225 vastaan. Ranskan perustuslakituomioistuin antoi päätöksensä lain perustuslaillisuudesta 17. toukokuuta 2013. Uudistettu avioliittolaki astui voimaan 18. toukokuuta 2013 presidentin allekirjoitettua lain ja sen tultua julkaistuksi Ranskan virallisessa lehdessä (Journal Officiel). Lakiuudistus laajentaa myös samaa sukupuolta olevien parien adoptio-oikeuden eri sukupuolta olevien parien kanssa tasa-arvoiseksi. Lain myötä Ranskasta tuli Euroopan yhdeksäs ja maailman neljästoista maa, jossa samaa sukupuolta olevat parit voivat avioitua. Ennen avioliittolain uudistusta samaa sukupuolta olevien parien oli mahdollista solmia Ranskassa siviililiitto (Pacs – Pacte civil de solidarité), joka ei kuitenkaan sallinut muun muassa adoptiota tai hedelmöityshoitoja. Ensimmäinen samaa sukupuolta oleva pari, Vincent Autin ja Bruno Boileau vihittiin avioliittoon 29. toukokuuta 2013.


title: Samaa sukupuolta olevien avioliitto

text: Ruotsin valtiopäivät hyväksyi samaa sukupuolta olevien avioliitot 1. huhtikuuta 2009, ja 226 edustajaa kannatti ja vain 22 edustajaa vastusti lakiesitystä. Ennakkoon lakiesitystä oli vastustanut vain kristillisdemokraattinen puolue. Laki korvaa aikaisemmin olleen lain rekisteröidystä parisuhteesta. Ruotsalaisilla samaa sukupuolta olevilla pareilla oli jo ennen lakimuutosta samat adoptio-oikeudet kuin heteropareilla. Ruotsista tuli näin ollen seitsemäs maa ja toinen Pohjoismaa, joka laillistaa samaa sukupuolta olevien avioliitot. Ruotsin kirkko salli 22. lokakuuta 2009 samaa sukupuolta olevien parien avioliittoon vihkimisen.


title: Samaa sukupuolta olevien avioliitto

text: Saksan liittopäivät hyväksyi sukupuolineutraalin avioliittolain 30. kesäkuuta 2017. Lainmuutos hyväksyttiin äänestysluvuin 393–226. Lakimuutos antaa samaa sukupuolta oleville pareille myös samat adoptiomahdollisuudet kuin heteropareille. Saksan kristillisdemokraattiset puolueet (CDU ja CSU) ovat perinteisesti vastustaneet sukupuolineutraalia avioliittoa, mutta Angela Merkelin päätös sallia jokaisen kansanedustajan äänestävän omantuntonsa mukaisesti puoluekurin sijasta mahdollisti lakimuutoksen tuomisen liittopäivälle. Saksan liittoneuvosto eli Saksan ylähuone hyväksyi lainmuutoksen 7. heinäkuuta 2017 ilman äänestystä, koska mikään osavaltioista ei vaatinut lainmuutosta äänestykseen. Liittoneuvosto oli kuitenkin jo aikaisemmin äänestänyt kahteen kertaan sukupuolineutraalin avioliiton puolesta. Saksan liittopresidentti Frank-Walter Steinmeier allekirjoitti lainmuutoksen 20. heinäkuuta 2017 ja lainmuutos tuli voimaan 1. lokakuuta 2017. Ennen lakimuutosta Saksassa oli ollut laillinen rekisteröity parisuhde vuodesta 2001. Kyselytutkimusten mukaan peräti 83 % saksalaisista kannatti lainmuutosta.


title: Samaa sukupuolta olevien avioliitto

text: Vuonna 2012 Sloveniassa järjestettiin kansanäänestys samaa sukupuolta olevien avioliitosta ja tuolloin noin 55 prosenttia äänestäjistä torjui lakihankkeen. Maaliskuussa 2015 Slovenian 90-paikkainen parlamentti hyväksyi samaa sukupuolta olevien avioliitot äänestyksessä äänin 51–28. Samalla sallittiin samaa sukupuolta olevien parien adoptio. Lain vastustajat vetosivat Slovenian korkeimpaan oikeuteen, jotta laista järjestettäisiin kansanäänestys. Joulukuussa 2015 järjestettiin kansanäänestys, jossa yli 60 prosenttia slovenialaisista äänesti sukupuolineutraalia avioliittolakia vastaan.


title: Samaa sukupuolta olevien avioliitto

text: Kesäkuussa 2012 Tanskan parlamentti hyväksyi lakimuutoksen, joka salli samaa sukupuolta olevien parien avioliiton. Lain puolesta äänesti kansankäräjillä 85 ja vastaan 24 edustajaa, kahden äänestäessä tyhjää. Lakimuutos mahdollistaa myös samaa sukupuolta olevien avioliiton kirkollisen vihkimisen, joskin yksittäisellä papilla on lain mukaan myös oikeus henkilökohtaisesti kieltäytyä homoparien vihkimisestä. Valtionkirkon ulkopuolisilla uskonnollisilla yhdyskunnillakin on tällaiseen vihkimykseen oikeus, mutta ei kuitenkaan velvollisuutta. Jo ennen lainmuutosta maassa oli ollut rekisteröity parisuhde vuodesta 1989 alkaen. Myös samaa sukupuolta olevien adoptio-oikeus oli mahdollistettu jo ennen lakimuutosta vuonna 2009. Lakimuutos tuli voimaan 15. kesäkuuta 2012.


title: Samaa sukupuolta olevien avioliitto

text: Tanskaan itsehallinnollisena alueena kuuluvan Grönlannin parlamentti päätti hyväksyä yksimielisesti samaa sukupuolta olevien avioliitot toukokuussa 2015. Samalla saarivaltiossa laillistettiin myös samaa sukupuolta olevien parien adoptio-oikeus. Lakimuutos tuli voimaan 1. lokakuuta 2015. Lainmuutos takaa myös samaa sukupuolta oleville pareille kirkollisen vihkimisen. Grönlannin jälkeen Färsaaret jäi ainoaksi alueeksi Pohjoismaissa jossa samaa sukupuolta olevien avioliittoa ei tunnusteta.


title: Samaa sukupuolta olevien avioliitto

text:
Färsaaret laillisti viimeisenä pohjoismaisena alueena samaa sukupuolta olevien avioliitot 29. huhtikuuta 2016. Itsehallintoalueen parlamentti (Løgting) äänesti lainmuutoksen puolesta äänin 19-14. Lainmuutos tuli voimaan 1. heinäkuuta 2017. Lainmuutos tuo samaa sukupuolta oleville pareille myös täydet adoptio-oikeudet. Lakimuutos antaa kuitenkin Färsaarten evankelisluterilaiselle kirkolle oman oikeuden päättää salliiko se samaa sukupuolta olevien parien vihkimiset kirkoissaan.
Taiwanin perustuslakituomioistuin katsoi toukokuussa 2017 että samaa sukupuolta olevien avioliittojen kieltävä lainsäädäntö rikkoo samaa sukupuolta olevien parien perustuslaillisia oikeuksia. Oikeus antoi Taiwanin hallitukselle kaksi vuotta aikaa muuttaa lait sellaisiksi, että ne sallivat samaa sukupuolta olevien avioliitot. Vaikka Taiwanissa marraskuussa 2018 järjestetyssä kansanäänestyksessä äänestettiin samaa sukupuolta olevien avioliittoa vastaan, niin maan viranomaisten mukaan kansanäänestystulos ei kumoa perustuslakituomioistuimen päätöstä.


title: Samaa sukupuolta olevien avioliitto

text: Uruguayn edustajainhuone laillisti samaa sukupuolta olevien avioliitot 10. huhtikuuta 2013. Lainmuutos meni edustajainhuoneessa läpi yli kahden kolmasosan enemmistöllä – 71 äänesti puolesta ja 21 vastaan. Uruguayn senaatti oli hyväksynyt lainmuutoksen jo 3. huhtikuuta 2013 suurella enemmistöllä, jolloin 23 äänesti puolesta ja kahdeksan vastaan. Lainmuutos teki Uruguaysta Argentiinan jälkeen toisen Latinalaisen Amerikan maan, joka laillisti homoliitot. Uruguayssa on jo aiemmin laillistettu samaa sukupuolta olevien parien adoptio-oikeus 2009. Rekisteröity parisuhde on ollut laillinen vuodesta 2008.


title: Samaa sukupuolta olevien avioliitto

text: Uuden-Seelannin parlamentti hyväksyi samaa sukupuolta olevien avioliiton ja adoptio-oikeuden 17. huhtikuuta 2013. Liittojen puolesta äänesti 77 parlamentaarikkoa ja niitä vastaan 44. Uudesta-Seelannista tuli maailman kolmastoista valtio ja ensimmäinen Tyynenmeren alueen maa. Tätä ennen Uusi-Seelanti oli laillistanut rekisteröidyn parisuhteen vuodesta 2005 alkaen.


title: Samaa sukupuolta olevien avioliitto

text: Yhdistyneessä kuningaskunnassa samaa sukupuolta olevien avioliitto on laillinen Englannissa ja Walesissa sekä Skotlannissa mutta ei Pohjois-Irlannissa. Ennen lakimuutoksia maassa oli rekisteröity parisuhde laillinen vuodesta 2005 lähtien. Samaa sukupuolta olevien parien adoptio tuli lailliseksi Englannissa ja Walesissa 2005, Skotlannissa 2009 ja Pohjois-Irlannissa 2013.


title: Samaa sukupuolta olevien avioliitto

text: Englannissa ja Walesissa samaa sukupuolta olevien avioliitot laillistettiin heinäkuussa 2013 Yhdistyneen kuningaskunnan parlamentin päätöksellä. Lakimuutos tuli voimaan maaliskuussa 2014.


title: Samaa sukupuolta olevien avioliitto

text: Skotlanti laillisti samaa sukupuolta olevien avioliitot helmikuussa 2014 Skotlannin parlamentin päätöksellä. Lakimuutos tuli voimaan syksyllä 2014.


title: Samaa sukupuolta olevien avioliitto

text: Yhdistyneen kuningaskuntaan kuuluva Tyynellä valtamerellä sijaitseva Pitcairn laillisti samaa sukupuolta olevat avioliitot vuonna 2015.


title: Samaa sukupuolta olevien avioliitto

text: Isle of Man laillisti samaa sukupuolta olevat avioliitot heinäkuussa 2016. Tätä ennen saarella oli ollut käytössä rekisteröity parisuhde.


title: Samaa sukupuolta olevien avioliitto

text: Gibraltarilla samaa sukupuolta olevien avioliitot tulivat lailliseksi 15. joulukuuta 2016.


title: Samaa sukupuolta olevien avioliitto

text: Samaa sukupuolta olevien avioliitot tulivat laillisiksi Ascensionilla 1. tammikuuta 2017. Tristan da Cunhalla ne tulivat lailliseksi 4. elokuuta 2017. Saint Helenan lainsäädäntöelin laillisti ne 19. joulukuuta 2017.


title: Samaa sukupuolta olevien avioliitto

text: Samaa sukupuolta olevien avioliitot tulivat lailliseksi Falklandinsaarilla 29. huhtikuuta 2017.


title: Samaa sukupuolta olevien avioliitto

text: Samaa sukupuolta olevien avioliitot tulivat lailliseksi Guernseylla 2. toukokuuta 2017.


title: Samaa sukupuolta olevien avioliitto

text: Samaa sukupuolta olevien avioliitot tulivat lailliseksi Bermudalla oikeuden päätöksellä 5. toukokuuta 2017. Bermudan parlamentti kuitenkin kumosi päätöksen joulukuussa 2017.


title: Samaa sukupuolta olevien avioliitto

text: Jerseyn lainsäädäntöelin äänesti 1. helmikuuta 2018 sukupuolineuraalin avioliiton puolesta äänin 42–1. Laki tuli lainvoimaiseksi toukokuussa 2018.


title: Samaa sukupuolta olevien avioliitto

text: Yhdysvalloissa avioliitto- ja avioerolainsäädäntö kuuluvat osavaltiotasolle. Jokaisen osavaltion tunnustama miehen ja naisen avioliitto tunnustetaan avioliitoksi toisissa osavaltioissa sekä liittovaltiotasolla, mutta aikaisemmin vuonna 1996 säädetyn Defense of Marriage Actin nojalla liittovaltio ei tunnustanut missään solmittuja samaa sukupuolta olevien avioliittoja (kolmas pykälä), eikä sen nojalla toisen osavaltion ollut pakko tunnustaa toisessa osavaltiossa solmittua homoavioliittoa (toinen pykälä). Kesäkuussa 2013 Yhdysvaltain korkein oikeus julisti kolmannen pykälän Yhdysvaltain perustuslain vastaiseksi ja näin ollen liittovaltio tunnustaa samaa sukupuolta olevat parit, jos parin oma osavaltio tunnustaa heidän avioliittonsa. Vuoteen 2012 mennessä samaa sukupuolta olevien avioliittojen laillistamisesta oli järjestetty kansanäänestyksiä useissa osavaltioissa, mutta lainmuutos oli aina kaatunut kansanäänestyksessä. Viimein vuoden 2012 presidentinvaaleissa pidetyissä kansanäänestyksissä kolme osavaltiota hyväksyi samaa sukupuolta olevien avioliiton. Toisaalta ennen vuotta 2012 kaikki Yhdysvaltain osavaltioissa järjestetyt kansanäänestykset, jossa avioliitto määritellään osavaltion perustuslaissa miehen ja naisen väliseksi liitoksi, olivat menneet läpi. Nykyään 30 Yhdysvaltain 50 osavaltiosta määrittelee perustuslaissaan avioliiton miehen ja naisen väliseksi liitoksi. Vuoden 2012 presidentin vaaleissa Minnesotasta tuli ensimmäinen osavaltio, joka kumosi kansanäänestyksessä kyseisen rajauksen perustuslakiin yli 52 % äänestäjistä vastustaessa sitä.


title: Samaa sukupuolta olevien avioliitto

text: Yhdysvalloissa laillistettiin sukupuolineutraalit avioliitot Korkeimman oikeuden päätöksellä ("Obergefell v. Hodges") 26. kesäkuuta 2015 niukalla äänienemmistöllä 5–4. Jo ennen korkeimman oikeuden kesäkuun 2015 päätöstä suurin osa osavaltiosta oli laillistanut samaa sukupuolta olevien avioliitot ja osa oli laillistanut ne osavaltion korkeimman oikeuden päätöksellä, osa osavaltion kongressin päätöksellä, osa kansanäänestysten perusteella ja osa myös liittovaltion vetoomustuomioistuinten päätöksillä. Myös Yhdysvaltain pääkaupungissa ja Guamissa samaa sukupuolta olevien avioliitot oli laillistettu. Tämän lisäksi samaa sukupuolta olevien avioliitot oli laillistettu lukuisien Amerikan alkuperäisväestön reservaateissa – reservaatissa asuva intiaaniheimo ei kuulu liittovaltiolainsäädännön eikä osavaltiolainsäädännön alle.


title: Samaa sukupuolta olevien avioliitto

text: Massachusettsin oikeus päätti 17. toukokuuta 2004, että on Massachusettsin perustuslain vastaista sallia avioituminen vain eri sukupuolta oleville pareille. Massachusettsista tuli näin kuudes alue maailmassa, joka laillisti samaa sukupuolta olevien avioliiton (sitä ennen sen olivat laillistaneet Alankomaat, Belgia, Ontario, Brittiläinen Kolumbia ja Quebec). Massachusettsista tuli myös ensimmäinen Yhdysvaltain osavaltio, joka on laillistanut samaa sukupuolta olevien avioliiton. Asia sai runsaasti huomiota Yhdysvalloissa. Massachusettsissa samaa sukupuolta olevilla pareilla on adoptio-oikeus, mikä on mahdollista myös joissakin muissa Yhdysvaltain osavaltioissa, jotka ovat laillistaneet parisuhteen rekisteröinnin.


title: Samaa sukupuolta olevien avioliitto

text: Connecticutin osavaltion korkein oikeus päätti hyväksyä samaa sukupuolta olevien avioliitot 10. lokakuuta 2008. Korkeimman oikeuden päätöksessä neljä tuomaria äänesti hyväksymisen puolesta ja kolme sitä vastaan. Tätä ennen osavaltio oli vuonna 2005 laillistanut toisena osavaltiona Yhdysvalloissa rekisteröidyn parisuhteen, joka oli verrattavissa avioliittoon. Myös samaa sukupuolta olevien adoptio-oikeus oli osavaltiossa mahdollista jo ennen korkeimman oikeuden päätöstä.


title: Samaa sukupuolta olevien avioliitto

text: Iowasta tuli huhtikuussa 2009 kolmas Yhdysvaltain osavaltio, joka sallii samaa sukupuolta olevien avioliiton, kun Iowan korkein oikeus tuomitsi perustuslain vastaiseksi lain, joka rajoittaa avioliiton miehen ja naisen väliseksi. Korkeimman oikeuden päätös liittyi vuonna 2005 nostettuun oikeusjuttuun, jonka nostivat kuusi samaa sukupuolta olevaa pariskuntaa, joilta oltiin evätty avioliittolupa. Oikeus perusteli päätöstään ihmisten tasavertaisella kohtelulla.


title: Samaa sukupuolta olevien avioliitto

text: Vermontin osavaltio salli samaa sukupuolta olevien avioliitot huhtikuussa 2009 osavaltion kongressin päätöksellä. Lainmuutos sai sekä osavaltion edustajainhuoneessa että senaatissa yli hyväksymiseen vaadittavan kahden kolmasosan enemmistön. Kyseinen enemmistö tarvittiin, koska osavaltion kuvernööri oli aikaisemmin estänyt lainmuutoksen veto-oikeudella, mikä näin kyseisen enemmistön turvin voitiin kumota.


title: Samaa sukupuolta olevien avioliitto

text: Vermont on ensimmäinen Yhdysvaltain osavaltio, jossa samaa sukupuolta olevien avioliitot laillistettiin parlamentin eikä osavaltion korkeimman oikeuden päätöksellä. Lainmuutos astui voimaan 1. syyskuuta 2009. Ennen samaa sukupuolta olevien avioliittoa Vermontissa oli ensimmäisenä osavaltiona Yhdysvalloissa käytössä rekisteröity parisuhde, jonka lainmuutos tulee näin korvaamaan.


title: Samaa sukupuolta olevien avioliitto

text: New Hampshiresta tuli kesäkuussa 2009 kuudes Yhdysvaltain osavaltio, joka laillistaa samaa sukupuolta olevien avioliitot, kun osavaltion alahuone ja kuvernööri olivat hyväksyneet sen. New Hampshiresta tuli kolmas osavaltio, joka laillisti samaa sukupuolta olevien avioliiton parlamentin eikä oikeuden päätöksellä. Laki astui voimaan vuoden 2010 alussa.


title: Samaa sukupuolta olevien avioliitto

text: Yhdysvaltain pääkaupunki Washington laillisti samaa sukupuolta olevien avioliiton joulukuussa 2009. Asia meni läpi kaupunginvaltuustossa ylivoimaisella äänienemmistöllä, tämän jälkeen lain oli saatava allekirjoitus pormestarilta. Kaupungin erityisaseman vuoksi myös liittovaltion kongressin täytyi vielä hyväksyä esitys. Kun lakiesitys hyväksyttiin lopulta maaliskuussa 2010, Washingtonista tuli kuudes paikka Yhdysvalloissa, jossa samaa sukupuolta olevat avioliitot ovat laillisia.


title: Samaa sukupuolta olevien avioliitto

text: New Yorkista tuli kuudes ja tähän mennessä asukasluvultaan suurin Yhdysvaltain osavaltio, joka laillisti samaa sukupuolta olevien avioliitot 24. kesäkuuta 2011 osavaltion senaatin äänestäessä lakimuutoksen puolesta äänin 33–29. Osavaltion kuvernööri allekirjoitti lakimuutoksen saman tien. Lakimuutos tulee voimaan kolmekymmentä päivää kuvernöörin allekirjoituksen jälkeen, joten osavaltion ensimmäiset samaa sukupuolta olevien avioliitot voidaan solmia heinäkuun loppupuolella 2011. Jo ennen lakimuutosta New York hyväksyi muualla solmitut samaa sukupuolta olevien avioliitot laillisina.


title: Samaa sukupuolta olevien avioliitto

text: Maine hyväksyi homoliitot toukokuussa 2009 ollen tuolloin viides Yhdysvaltain osavaltio, joka laillisti samaa sukupuolta olevien avioliitot, kun sekä Mainen edustajainhuone, senaatti että kuvernööri olivat hyväksyneet lainmuutoksen. Mainesta tuli toinen osavaltio, joka laillisti samaa sukupuolta olevien avioliiton parlamentin päätöksellä oikeuden päätöksen sijaan. Lakimuutoksen vastustamiseksi kerättyjen nimien suuresta lukumäärästä johtuen asiasta järjestettiin kansanäänestys, jota ilman laki olisi tullut voimaan heinäkuussa. Lakimuutos kaatui kansanäänestyksessä marraskuun lopulla 2009.


title: Samaa sukupuolta olevien avioliitto

text: 30. heinäkuuta 2011 seksuaalivähemmistöjen oikeuksia puolustavat mainelaisjärjestöt, EqualityMaine ja Gay & Lesbian Advocates & Defenders kertoivat suunnittelevansa allekirjoituksien keräämistä saadakseen asiasta lakialoitteen marraskuun 2012 vaaleihin. 26. tammikuuta 2012 aloitteen tehnyt Maine Freedom to Marry Coalition, johon kuuluvat edellä mainittujen järjestöjen lisäksi American Civil Liberties Unionin Mainen-osasto, Maine Women’s Lobby ja Engage Maine, ilmoitti keränneensä 105 000 nimeä aloitteensa taakse. Mainen osavaltiosihteeri Charlies Summers ilmoitti 23. helmikuuta 2012, että allekirjoituksista vahvistettiin oikeiksi 85 000, minkä vuoksi aloite hyväksyttiin marraskuun 2012 vaaleihin.


title: Samaa sukupuolta olevien avioliitto

text: Enemmistö Mainen asukkaista hyväksyi homoliitot Yhdysvaltain vuoden 2012 presidentinvaalien yhteydessä pidetyssä kansanäänestyksessä. Kansanäänestyksessä noin 52,6 % kannatti avioliitto-oikeuksien laajentamista homopareille ja noin 47,4 % vastusti lakialoitetta.


title: Samaa sukupuolta olevien avioliitto

text: Washingtonin osavaltio laillistaa samaa sukupuolta olevat avioliitot 6. joulukuuta 2012 alkaen. Lakimuutos hyväksyttiin vuoden 2012 Yhdysvaltain presidentin vaalien yhteydessä pidetyssä kansanäänestyksessä. Kansanäänestyksessä noin 53,15 % osavaltion asukkaista kannatti lakimuutosta ja 46,85 % vastusti sitä. Jo ennen lakimuutosta osavaltio oli laillistanut rekisteröidyn parisuhteen. Homoliitot oli myös hyväksytty ennen lakimuutosta osavaltion alueella asuvan Suquamish-heimon asuttumassa reservaatissa.


title: Samaa sukupuolta olevien avioliitto

text: Marylandin osavaltio laillisti samaa sukupuolta avioliitot 1. tammikuuta 2013 alkaen. Lakimuutos hyväksyttiin vuoden 2012 Yhdysvaltain presidentinvaalien yhteydessä pidetyssä kansanäänestyksessä (niin sanottu "Maryland Question 6"). Kansanäänestyksessä 51,9 % marylandilaisista kannatti lakimuutosta ja 48,1 % vastusti sitä. Jo ennen lakimuutosta osavaltio tunnusti muualla solmitut homoliitot. Jo ennen lakimuutosta osavaltio oli hyväksynyt rekisteröidyn parisuhteen vuodesta 2008 alkaen.


title: Samaa sukupuolta olevien avioliitto

text: Rhode Island laillisti samaa sukupuolta olevien avioliitot 2. toukokuuta 2013, kun osavaltion kuvernööri allekirjoitti lakimuutoksen. Osavaltion edustajainhuone oli juuri sitä ennen hyväksynyt lainmuutoksen äänin 56–15. Osavaltion senaatti oli hyväksynyt lainmuutoksen aikaisemmin huhtikuussa äänin 26–12. Rhode Island oli kymmenes Yhdysvaltain osavaltioista, joka laillisti samaa sukupuolta olevien avioliitot ja viimeinen Uuden-Englannin osavaltiosta. Lakimuutos tuli voimaan 1. elokuuta 2013. Jo ennen lainmuutosta Rhode Island hyväksyi muualla solmitut homoliitot, vaikka osavaltiossa itsessään vihkiminen ei ollutkaan laillista. Jo ennen lakimuutosta osavaltio oli käytössä rekisteröity parisuhde. Lakimuutos herätti osavaltiossa ristiriitaisia tunteita osavaltion suuren katolilaisen väestön johdosta.


title: Samaa sukupuolta olevien avioliitto

text: Delawaren osavaltio laillisti samaa sukupuolta olevien avioliitot 8. toukokuuta 2013 osavaltion kuvernöörin allekirjoittaessa lakimuutoksen. Lakimuutos oli aikaisemmin hyväksytty osavaltion edustajainhuoneessa, kun 23 äänesti puolesta ja 18 vastaan. Osavaltion senaatissa 12 senaattoria äänesti puolesta ja yhdeksän vastaan. Lainmuutoksen myötä Delawaresta tuli yhdestoista osavaltio, joka sallii samaa sukupuolta olevien avioliitot. Jo ennen lainmuutosta rekisteröity parisuhde oli osavaltiossa laillinen. Lakimuutos tuli voimaan 1. heinäkuuta 2013.


title: Samaa sukupuolta olevien avioliitto

text: Minnesotasta tuli toukokuussa 2013 kolmas osavaltio, joka salli samaa sukupuolta olevien avioliitot saman kuun sisällä. Osavaltion edustajainhuone hyväksyi 9. toukokuuta lainmuutoksen äänin 75–59. Osavaltion senaatti hyväksyi liitot 13. toukokuuta äänin 37–30, ja seuraavana päivänä osavaltion kuvernööri allekirjoitti lainmuutoksen. Lakimuutos tuli voimaan 1. elokuuta 2013.


title: Samaa sukupuolta olevien avioliitto

text: Vuonna 2004 kalifornialaisen suurkaupungin San Franciscon vastavalittu pormestari Gavin Newsom ilmoitti tulkitsevansa osavaltion perustuslakia niin, että avioliiton mahdollistaminen vain erisukupuolisille pareille oli sen vastaista, ja että San Franciscossa samansukupuolisilla pareilla olisi vastaisuudessa oikeus viralliseen avioliittoon. Vastoin osavaltion voimassa olevaa lakia avioliittolupia annettiin noin 4 000 samansukupuoliselle parille helmikuun ja maaliskuun aikana. Elokuussa 2004 Kalifornian korkein oikeus mitätöi avioliitot.


title: Samaa sukupuolta olevien avioliitto

text: Kalifornian korkein oikeus katsoi 15. huhtikuuta 2008, että homoavioliittojen kieltäminen on vastoin Yhdysvaltain perustuslakia. Näin ollen Kalifornia tuli sallimaan toisena osavaltiona Yhdysvalloissa samaa sukupuolta olevien avioitumisen. Ensimmäiset samaa sukupuolta olevat parit vihittiin kesäkuun puolessavälissä 2008. Jo ennen lakimuutosta oli Kalifornia laillistanut parisuhteen rekisteröinnin ja antanut samaa sukupuolta oleville parille adoptio-oikeuden.


title: Samaa sukupuolta olevien avioliitto

text: Yhdysvaltojen presidentinvaalien yhteydessä vuonna 2008 äänestettiin Kaliforniassa samalla myös samaa sukupuolta olevien avioliiton kieltävän perustuslain lisäyksen kohtalosta. Tämä niin sanottu ”Proposition 8” sai 52 % äänistä. Ehdotuksen mukaan Kalifornian osavaltion perustuslakiin tehdään lisäys, jossa avioliitto määritellään miehen ja naisen väliseksi. Laki sai äänestäjien enemmistön tuen ja Kaliforniasta tuli näin ollen ensimmäinen alue maailmassa, joka kieltää samaa sukupuolta olevien avioliitot ensin sen laillistettuaan. Sen sijaan rekisteröity parisuhde ja adoptio-oikeus säilyvät osavaltiossa laillisina.


title: Samaa sukupuolta olevien avioliitto

text: Kalifornian korkein oikeus päätti 26. toukokuuta 2009 pitää lainmuutoksen voimassa, mutta samalla oikeus korosti että 18 000 jo avioituneen samaa sukupuolta olevien parin liitto pysyy lainvoimaisena.


title: Samaa sukupuolta olevien avioliitto

text: Homoliitot tulivat Kaliforniassa taas lainvoimaiseksi kesäkuussa 2013, kun yhdysvaltalainen vetoomustuomioistuin kumosi perjantaina Kalifornian osavaltion päätöksen, joka esti samaa sukupuolta olevia pareja avioitumasta. Kiellon kaataminen seurasi Yhdysvaltojen korkeimman oikeuden keskiviikkoista päätöstä kumota liittovaltion laki, joka määritteli avioliiton naisen ja miehen väliseksi.


title: Samaa sukupuolta olevien avioliitto

text: New Jerseyssä laillistettiin samaa sukupuolta olevien avioliitot oikeuden päätöksellä lokakuussa 2013. Osavaltion tuolloinen republikaaninen kuvernööri Chris Christie vastusti oikeuden päätöstä rajusti. Osavaltiossa on ollut käytössä rekisteröity parisuhde vuodesta 2007 alkaen.


title: Samaa sukupuolta olevien avioliitto

text: Havaiji laillisti samaa sukupuolta olevien avioliitot marraskuussa 2013 osavaltion kuvernöörin allekirjoittaessa lakimuutoksen. Lakiuudistus oli jo hyväksytty aikaisemmin osavaltion senaatissa äänin 19–4 ja osavaltion edustajainhuoneessa äänin 30–19. Havaijista tuli näin ollen neljästoista osavaltio, joka hyväksyy homoliitot. Havaiji on suosittu häiden viettokohde Yhdysvalloissa, ja lakiuudistuksen uskotaan lisäävän hääturismia. Osavaltio oli laillistanut rekisteröidyn parisuhteen pari vuotta ennen avioliittouudistusta. Osavaltiossa syntynyt ja homoliittoja kannattava Yhdysvaltain presidentti Barack Obama sanoi päätöksen jälkeen, että ”olen aina ollut ylpeä siitä että synnyin Havaijilla ja tämänpäiväinen äänestys tekee minusta vielä ylpeämmän”.


title: Samaa sukupuolta olevien avioliitto

text: Illinois laillisti samaa sukupuolta olevien avioliitot marraskuussa 2013 osavaltion kuvernöörin allekirjoittaessa lakiuudistuksen. Lakiuudistuksen oli aikaisemmin hyväksynyt osavaltion edustajainhuone äänin 61–54 ja osavaltion senaatti äänin 32–21. Illinois oli kuudestoista samaa sukupuolta olevien avioliitot laillistanut osavaltio. Osavaltion oli laillistanut rekisteröidyn parisuhteen vuonna 2011. Illinois on väkiluvultaan Yhdysvaltain viidenneksi suurin osavaltio, joten päätös on valtakunnallisestikin merkittävä.


title: Samaa sukupuolta olevien avioliitto

text: New Mexicossa samaa sukupuolta olevien avioliitot laillistettiin osavaltion korkeimman oikeuden päätöksellä joulukuussa 2013. Muutos astui voimaan välittömästi.


title: Samaa sukupuolta olevien avioliitto

text: Oregonissa laillistettiin samaa sukupuolta olevien avioliitot 19. toukokuuta 2014, kun Yhdysvaltain liittovaltion piirioikeus päätti, että osavaltion vuonna 2004 perustuslakiin tekemä lisäys avioliiton rajaamisesta vain miehen ja naisen väliseksi on Yhdysvaltain perustuslain vastainen. Oregon alkaa vihkiä homo- ja lesbopareja lokakuussa 2014. Osavaltiossa oli laillistettu rekisteröity parisuhde vuonna 2008.


title: Samaa sukupuolta olevien avioliitto

text: Pennsylvaniassa laillistettiin samaa sukupuolta olevien avioliitot 20. toukokuuta 2014 kun Yhdysvaltain liittovaltion piirioikeus päätti, että osavaltion avioliiton vain miehen ja naisen väliseksi rajaava laki on Yhdysvaltain perustuslain vastainen. Pennsylvania ei ollut koskaan laillistanut rekisteröityä parisuhdetta. Se oli myös Yhdysvaltain koillisosien viimeinen osavaltio jossa laillistettiin samaa sukupuolta olevien avioliitot.


title: Samaa sukupuolta olevien avioliitto

text: Yhdysvaltain korkein oikeus käytännössä laillisti samaa sukupuolta olevien avioliitot maan kymmenessä osavaltiossa lokakuussa 2014. Viisi osavaltiota, joissa valitustuomioistuin oli todennut niissä olevan homoliittokiellon olevan perustuslainvastainen, oli vedonnut korkeimpaan oikeuteen homoliittokiellon säilyttämisen puolesta. Korkein oikeus kuitenkin kieltäytyi ottamasta kantaa asiaan ja näin ollen valitustuomioistuimen päätös voimaan. Viisi osavaltiolta joutuivat tämän jälkeen alkamaan myöntää samaa sukupuolta oleville pareille avioliittolupia. Nämä viisi osavaltiota olivat; Wisconsin, Indiana, Oklahoma, Virginia ja Utah. Näiden kanssa samoihin valitustuomioistuinten tuomiopiireihin kuuluvat Colorado, Kansas, Pohjois-Carolina, Etelä-Carolina, Länsi-Virginia ja Wyoming joutuivat myös alkamaan myöntää avioliittolupia. Samaa sukupuolta olevien avioliitot sallivien osavaltioiden määrä tuli korkeimman oikeuden päätöksen myötä kasvamaan kolmeenkymmeneen. Joulukuuhun 2014 mennessä samaa sukupuolta olevien avioliitot olivat tulleet vetoomustuomioistuimen päätöksillä laillisiksi Alaskassa, Arizonassa, Idahossa, Montanassa ja Nevadassa. Tuolloin 35:ssä maan osavaltiossa sekä maan pääkaupungissa olivat samaa sukupuolta olevien avioliitot tulleet laillisiksi. Tämän lisäksi asiasta oli käynnissä oikeusjuttu seitsemässä osavaltiossa: Arkansasissa, Floridassa, Kentuckyssa, Louisianassa, Mississippissä, Missourissa ja Texasissa.


title: Samaa sukupuolta olevien avioliitto

text: Guamista tuli kesäkuussa 2015 ensimmäinen Yhdysvaltain territorio, joka laillisti sukupuolineutraalin avioliiton saaren alueellisen tuomioistuimen päätöksellä.


title: Samaa sukupuolta olevien avioliitto

text: Yhdysvaltain korkein oikeus päätti 26. kesäkuuta 2015, että Yhdysvaltain osavaltioilla ei ole maan perustuslain nojalla oikeutta kieltää homoparien avioliitto-oikeutta. Korkein oikeus äänesti päätöksestä äänin 5–4. Ennen päätöstä homoliitot olivat laillisia 36 osavaltiossa, pääkaupungissa Washingtonissa sekä Guamissa.


title: Konstantínos Kentéris

text: Konstantínos ”Kóstas” Kentéris (, s. 11. heinäkuuta 1973 Mytilíni) on kreikkalainen pikajuoksija, joka keskittyi pääasiassa 200 metrin matkalle.


title: Konstantínos Kentéris

text: Kentéris aloitti uransa 400 metrin juoksijana ja voitti matkalla ensimmäisen Kreikan mestaruutensa jo 18-vuotiaana vuonna 1991 ja oli samana vuonna nuorten EM-kisoissa neljäs. Myös kahtena seuraavana vuonna hän voitti matkalla maansa mestaruudet. Vuonna 1993 hän juoksi maansa ennätyksen 45,70, mutta loukkaantui seuraavana vuonna ja muutama seuraava kausi sujui vaisummin. Budapestin EM-kisoissa 1998 hän pääsi 400 metrin välieriin. Vuonna 1999 MM-hallikisoissa Maebashissa hän karsiutui jo alkuerissä samoin kuin samana vuonna ulkoratojen MM-kisoissa Sevillassa. Tämän jälkeen hän alkoi keskittyä täysipainoisesti 200 metrille.


title: Konstantínos Kentéris

text: Vuoden kuluttua tästä, Sydneyn olympialaisissa, Kentéris järjesti jymy-yllätyksen selviytymällä 200 metrin loppukilpailuun, ja lopulta voitti koko kilpailun ajalla 20,09 jättäen taakseen ennakkosuosikit Darren Campbellin ja Ato Boldonin. Näin hänestä tuli ensimmäinen kreikkalainen miespuolinen yleisurheilun olympiavoittaja sitten 1912 Tukholman kisojen. Kentéris voitti 200 metriltä kultaa myös 2001 Edmontonin MM-kisoissa. Monista muista maailman huipuista poiketen Kentéris ei kesän aikana juossut MM-kisojen lisäksi kuin kaksi kilpailua, kotimaassaan sekä Euroopan cupissa. Kenteriksen arvokisakultaputki jatkui myös vuoden päästä Münchenin EM-kisoissa omalla ennätysajallaan 19,85, mikä jäi myös kauden kärkitulokseksi. Vuonna 2003 hän voitti Euroopan cupin superliigan kilpailun 200 metrillä, mutta jäi pois Pariisin MM-kisoista iskiasvaivojen vuoksi.


title: Konstantínos Kentéris

text: Seuraavana kesänä Kentéristä pidettiin yhtenä suurimmista voittajasuosikeista hänen kotimaassaan pidettyihin Ateenan kesäolympialaisiin. Kuitenkin vain päivää ennen kisoja Kentéris ja hänen harjoittelutoverinsa Aikateríni Thánou eivät saapuneet doping-testiin ja lavastivat moottoripyöräonnettomuuden. Heidän valmentajansa Chrístos Tzékoksen hallusta löydettiin huomattavia määriä steroideja ja muita urheilussa kiellettyjä aineita. Kyseinen tapaus oli jo kolmas kerta saman kesän aikana kun juoksijat jättivät saapumatta testiin, ja heidät asetettiin kilpailukieltoon. Kilpailukielto päättyi 22. joulukuuta 2006.


title: MultiMediaCard

text: MultiMediaCard (lyhenne MMC) on Flash-muistikorttityyppi. Noin postimerkin kokoisia MMC-muistikortteja käytetään esimerkiksi monissa matkapuhelimissa, digitaalikameroissa ja mp3-soittimissa. Nykyisin suurikapasiteettisin MMC-muistikortti on kooltaan kahdeksan gigatavua.


title: MultiMediaCard

text: MMC-muistikortit ovat yhteensopivia SD-muistikorttipaikkojen kanssa, joten niitä voi käyttää laitteissa, jotka tukevat SD-kortteja, mutta SD-kortteja ei voi käyttää ainoastaan MMC-kortteja tukevissa laitteissa. Niiden fyysisessä koossa on erittäin pieni ero. Useimmiten monet laitteet tukevat sekä SD- että MMC-muistikortteja.


title: MultiMediaCard

text: MMC-muistikortteja valmistetaan myös monina pienempikokoisina versioina:


title: MMC

text:
Lyhenne MMC tarkoittaa useita asioita:
tietotekniikka ja elektroniikka:


title: MMC

text: liike-elämä:


title: MMC

text: autoteollisuus:


title: MMC

text: lääketiede:


title: MMC

text: MMC voi myös tarkoittaa


title: Onttolan rautatieasema

text: Onttolan rautatieasema () on rautatieliikennepaikka Suomen rataverkolla rataosalla . Liikennepaikka sijaitsee Joensuussa noin seitsemän kilometrin päässä Joensuun rautatieasemalta. Vaikka asema sijaitsee Joensuun puolella, Onttolan alue on varsinaisesti Kontiolahden kunnan puolella.


title: Onttolan rautatieasema

text: Alkuperäinen hirsirunkoinen Onttolan asemarakennus on rakennettu rautatiehallituksen arkkitehti Thure Hellströmin tyyppipiirustusten mukaan 1920-luvulla. Vastaavia pysäkkirakennuksia rakennettiin kaikkiaan yhdeksälletoista paikkakunnalle rataosille Joensuu–Varkaus sekä Oulu–Kontiomäki.


title: Onttolan rautatieasema

text: Onttolan asemalla oli aikanaan vilkas tavara- ja henkilöliikenne läheisen rajavartioston kasarmialueen vuoksi. Onttolan asema muutettiin miehittämättömäksi toukokuussa 1976. Nykyisin Onttolan liikennepaikan vakituinen käyttäjä on Teboilin öljy- ja kaasuvarastot.


title: Onttolan rautatieasema

text: Alkuperäinen asemarakennus purettiin kesällä 1999 ja sen hirsirunko siirrettiin Nurmekseen, jossa se kunnostettiin lomakylä LomaSirmakan vastaanoton toimitilaksi. Asema vihittiin uuteen käyttöönsä kesäkuussa 2005.


title: Onttolan rautatieasema

text: Kuva asemasta LomaSirmakan käytössä


title: Frances Hodgson Burnett

text: Frances Hodgson Burnett (F. H. Burnett, o.s. Hodgson, 24. marraskuuta 1849, Manchester – 29. lokakuuta 1924) oli brittiläinen kirjailija. Hänen lapsuutensa oli köyhä, varsinkin sen jälkeen, kun perheen isä kuoli Burnettin ollessa pieni. Lasten piti auttaa rahan hankinnassa. Burnett oli harrastanut kirjoittamista jo aivan pienestä pitäen, jo vähän toisella kymmenennellä ollessaan hän sai hankittua kirjoituksillaan rahaakin. 16-vuotiaana Burnett perheensä kanssa muutti Tennesseehen Yhdysvaltoihin ja jatkoi kirjoittamista tosissaan. Hän meni myöhemmin naimisiin lääkäri Burnettin kanssa ja he saivat kaksi poikaa. Hän meni vielä uudestaan naimisiin ja sai myös Yhdysvaltojen kansalaisuuden.


title: Frances Hodgson Burnett

text: Burnett kirjoitti yli 50 kirjaa, joista suurin osa oli suunnattu lapsille ja nuorille. Hänen elinaikanaan suosituimpia olivat hänen romanttiset kirjansa, mutta nykyään hänen tunnetuimpia kirjojaan ovat:


title: Jäätynyt enkeli

text: Jäätynyt enkeli on kirjailija Reijo Mäen viides "Vares"-romaani. Se ilmestyi vuonna 1990. Romaanissa yksityisetsivä Jussi Vares saa puhelinsoiton vanhalta luokkakaveriltaan Jarkko Tienviereltä, joka on käytettyjen autojen kauppiaana Porista. Tienvieri pyytää Varesta tutkimaan Mirjami Sinervon murhaa, josta häntä epäillään. Tapaukseen liittyy myös Jarkon ystävä Pusenius, kovaotteinen rikollinen Veikko Hopea ja Mirjamin näyttelijä-ystävä.


title: Jäätynyt enkeli

text: Romaanin tapahtumat sijoittuvat 1990-luvun laman alkuun Porissa. Keskeisiä teemoja ovat pikkukaupungin hyväveliverkostot, korruptio, kiinteistönjalostus ja pankkimaailma, erityisesti sen yritysrahoitus. Myös nuorisokulttuurilla kuten porilaisella popmusiikilla on osansa.


title: Jäätynyt enkeli

text: Mäki oli 1980-luvun lopulla Porissa pankissa töissä. Hän on kertonut, että "Helsingin pomot" painostivat myymään yrittäjille valuuttaluottoja ja sättivät myöhemmin alaisiaan löyhästä luotonannosta.


title: Jäätynyt enkeli

text: Veikko Hopean käyntiä Pomarkun takana olevassa Kievarissa koskevasta kuvauksesta paljastuu, että kirjailija on sijoittanut rikollisen olevan kotoisin hänen omilta kotikulmiltaan.


title: Jäätynyt enkeli

text: Aleksi Mäkelä on ohjannut romaanista elokuvan "V2 – Jäätynyt enkeli" vuonna 2007.


title: Drive-by shooting

text: Drive-by shooting (lyh. Drive-by) on ampumatapa, jossa auton tai muun kulkuneuvon ikkunasta ammutaan useita laukauksia uhriin hänen ohitseen ajettaessa. Tätä ampumatapaa käytetään paljon jengisodissa, minkä vuoksi myös monet jengeissä mukana olleet rap-artistit on surmattu tapaa käyttäen. Drive-by saatetaan suorittaa kaikilla mahdollisilla aseilla, mutta useimmin ovat käytössä esimerkiksi erilaiset automaattipistoolit ja konepistoolit.


title: Drive-by shooting

text: Drive-by on eräs sivullisille vaarallisimmista ampumatavoista, sillä ampumatavan tehokkuus piilee nopeassa toteutuksessa, helpossa pakenemisessa paikalta ja uhrin yllättämisessä. Nämä kolme tekijää mahdollistavat uhrin nopean ja melko tehokkaan tappamisen tai vakavan vammauttamisen, mutta koska ammunta kestää usein pitkään eikä tarkkuus ole liikkuvasta kohteesta ammuttaessa kovin hyvä, sivullisvahingot ovat usein vakavia ja runsaita.


title: Drive-by shooting

text: Ampumatapa yleistyi Yhdysvalloissa kieltolain aikaan 1920-luvulla, erityisesti Chicagossa ja muissa mafiakaupungeissa. Tällöin suosituin ase oli helppokäyttöinen ja tulivoimainen Thompson-konepistooli.


title: Thure Hellström

text: Thure Adolf Hellström (30. toukokuuta 1880 Koiviston maalaiskunta – 23. joulukuuta 1946 Helsinki) oli suomalainen arkkitehti, joka tunnetaan suunnittelemistaan rautatieasemista. Hellström valmistui arkkitehdiksi Polyteknillisestä opistosta 1905, ja työskenteli vuodesta 1906 lähtien tie- ja vesirakennushallituksen palveluksessa. Vuonna 1927 hän siirtyi arkkitehdiksi rautatiehallitukseen, jossa Hellström työskenteli vuoteen 1940 saakka.


title: Thure Hellström

text: Vuonna 1906 Hellström voitti rakenteilla olevien ratojen asemista järjestetyn arkkitehtikilpailun, jonka jälkeen kymmeniä rautatieasemia toteutettin hänen suunnitelmiensa mukaisesti rataosilla Kemi–Rovaniemi, Joensuu–Nurmes, Seinäjoki–Kaskinen, Perälä–Kristiinankaupunki, Pieksämäki–Savonlinna ja Jyväskylä–Pieksämäki. Hellströmin varhaiskauden asemarakennukset edustivat jugend-tyylisuuntausta.


title: Thure Hellström

text: Hellström on todennäköisesti suunnitellut myös 1920-luvulla valmistuneiden rataosien uusklassistiset asemarakennukset. Lisäksi hän on tehnyt tyyppipiirustukset, joita on käytetty rakennettaessa pysäkkirakennuksia rataosille Oulu–Kontiomäki, Joensuu–Varkaus sekä Pori–Haapamäki Myöhemmin 1930-luvulla Hellström suunnitteli suurempia asemarakennuksia, kuten Hämeenlinnan, Malmin, Kuopion, Riihimäen, Porin ja Lahden rautatieasemat.


title: Trent

text: Trent on yksi Englannin tärkeimmistä joista. Se alkaa Penniineiltä Staffordshiressa ja virtaa Midlandsin läpi kunnes liittyy Ouseen muodostaakseen Humberin estuaarin, joka purkautuu Pohjanmereen. Joki on 274 kilometriä pitkä, ja sen valuma-alue on 10 440 neliökilometriä.


title: Trent

text: Joki on siitä erikoinen, että vastoin useimpia Englannin jokia se virtaa puolet pituudestaan pohjoiseen. Joella havaitaan myös melko harvinainen ilmiö, vuorovesiporras. Ilmiö havaitaan lähinnä keväällä, ja sen aallonkorkeus on metrin luokkaa. Tavallinen vuorovesi-ilmiö on havaittavissa joessa 80 kilometrin matkalla Cromwellin suluille eli viiden kilometrin päähän Newarkista.


title: Trent

text: Joen ylävirta on varsin vähävetinen, ja siihen yhtyy monia suurempia sivujokia, kuten Churnet, Dove ja Derwent, jotka tuovat vettä Peak Districtin alueelta.


title: Trent

text: Joen tuntumassa sijaitsevia kaupunkeja:


title: Tuomo Melasuo

text: Tuomo Melasuo (s. 9. syyskuuta 1948 Turku) on suomalainen Algerian, Pohjois-Afrikan ja läntisen Välimeren alueen tutkija. Nykyisin hän toimii TAPRI:n tutkimusjohtajana sekä rauhan- ja konfliktintutkimuksen professorina Tampereen yliopistossa. Hän on myös poliittisen historian dosentti Turun yliopistossa.


title: Tuomo Melasuo

text: Tuomo Melasuo vietti lapsuutensa ja nuoruutensa Paimiossa, Paimion parantolan kupeessa, ja opiskeli Turun yliopistossa poliittista historiaa ja valtiotieteitä. Nuorena Tuomo Melasuo harrasti sarjakuvia ja jazz-musiikkia, ja nämä harrastukset yhdessä johdattelivat hänet myös ranskankielisen maailman pariin.


title: Tuomo Melasuo

text: Melasuo on työskennellyt vuodesta 1985 TAPRIssa (Tampereen rauhan- ja konfliktintutkimuskeskus) erilaisten tutkimusprojektien parissa, keskittyen viime vuosina TAPRIn Välimeri-projektin hoitamiseen. Välimeri-projektin merkeissä Melasuo on toiminut myös Euroopan ja Välimeren maiden kulttuurien väliseen dialogiin keskittyvän Anna Lindh -säätiön Suomen yhteyshenkilönä vuodesta 2004 lähtien. Melasuo on toiminut myös pitkään Unescon yhteiskuntatieteellisen tutkimusohjelman MOST:n johtoryhmässä edustaen Länsi-Eurooppaa ja Pohjois-Amerikkaa.


title: Tuomo Melasuo

text: Melasuon keskeisempiä mielenkiinnon kohteita ovat:


title: Tuomo Melasuo

text: Tuomo Melasuolle myönnettiin 2002 Chevalier de l'ordre des Palmes Académiques -arvonimi, joka on merkittävä Ranskan valtion myöntämä kunnianosoitus Ranskaa ja ranskalaista kulttuuria tunnetuksi tekeville henkilöille.


title: Tuomo Melasuo

text: Vuonna 2008 Melasuolle tehtiin 60 ikävuoden kunniaksi juhlakirja "Building Peace by Intercultural Dialogue", jossa hänen tutkimuksenkohteitaan ja uraansa käsiteltiin monelta kannalta.


title: Severn

text: Severn () on Yhdistyneen kuningaskunnan pisin joki. Sen pituus on 354 kilometriä. Sen varrella sijaitsee useita Englannin kreivikuntia ja kaupunkeja, kuten Shrewsbury, Worcester ja Gloucester. Severn alkaa Walesin keskiosista ba loppupäässään joki muodostaa Bristolin kanaalin ja virtaa sitten Irlanninmereen ja Atlanttiin. Virtaamaltaan (keskimäärin 107 m³/s) Severn on Englannin suurin joki. Se kuuluu myös Englannin kymmenen tärkeimmän joen joukkoon. Joen ali kulkee seitsemän kilometriä pitkä rautatietunneli ja sen ylittää noin 1,6 kilometriä pitkä silta. Severnin ylittävä vuonna 1779 rakennettu maailman vanhin valurautasilta on antanut nimensä Ironbridge Gorgelle, joka on Unescon maailmanperintökohde.


title: Severn

text: Severnin suurimmat sivujoet ovat Vyrnwy, Clywedog, Teme, Warwickshire Avon ja Stour.


title: Severn

text: Jokisuun muodon takia Severn-jokeen syntyy maailman toiseksi suurin vuorovesiporras. Nousuveden ja laskuveden välinen ero voi olla jopa 15 metriä ja se vaikuttaa jopa 40 kilometrin päähän.


title: Severn

text: Alueella on merkittävä oma eläimistönsä, ja se on esimerkiksi kahlaajien suosimaa aluetta. Sen varrella onkin useita luonnonsuojelukohteita.


title: Severn

text: Joen välittömässä läheisyydessä elää yli kuusi miljoona ihmistä. Virkistys- ja ammattikalastuksen arvoksi on arvioitu 15 miljoonaa puntaa vuodessa. Vuosina 2016–2019 toteutettavassa projektissa jokiympäristöä ennalistetaan kalojen vapaan liikkumisen turvaamiseksi.


title: Berri Txarrak

text: Berri Txarrak on Lekunberrin kunnassa Nafarroassa vuonna 1994 perustettu vaihtoehtorock-yhtye. Sen jäsenet ovat etniseltä taustaltaan baskeja ja esittävät musiikkinsa baskin kielellä.


title: Berri Txarrak

text: Berri Txarrakin kokoonpano on pysynyt miltei koko yhtyeen historian ajan samana. Ainoa miehistönvaihdos tapahtui neljännen levytyksen julkaisun jälkeen, jolloin kitaristi Aitor Oreja jätti yhtyeen.


title: Kemix

text: Kemix on louhintaan ja raivaukseen käytettävä, ammoniumnitraattiin perustuva patrunoitu emulsioräjähdysaine.


title: Kemix

text: Kemixin hyvä vedenkesto mahdollistaa vesireikien panostamisen sekä estää nitraattien joutumisen louhosvesiin.


title: Kemix

text: Kemixin pakkasenkesto on hyvä. Se säilyttää plastisuutensa kovallakin pakkasella ja on nalliherkkä −25 °C saakka.


title: Kemix

text: Puhtaiden räjähdyskaasujen vuoksi Kemix soveltuu hyvin tunnelilouhintaan.


title: Johnny Dumfries

text: Johnny Dumfries, oikealta nimeltään John Colum Crichton-Stuart, 7. Buten markiisi (s. 26. huhtikuuta 1958 Rothesay, Isle of Bute) on skotlantilainen pääri ja entinen kilpa-autoilija.


title: Johnny Dumfries

text: Dumfries aloitti uransa autourheilun parissa saatuaan työpaikan Williamsilta hyvien suhteidensa ansiosta. Sittemmin hän siirtyi kilpailemaan aluksi Formula Fordeilla ja myöhemmin Formula 3 -sarjassa. Menestystä hän saavutti vasta vuonna 1984 voitettuaan Britannian Formula 3 -mestaruuden ylivoimaisesti British Petrolin sponsoroimassa tallissa. Hän osallistui myös EM-kilpailuun missä sijoittui toiseksi Ivan Capellin takana. Formula 1 -luokan MM-sarjassa hän osallistui Lotuksella Ayrton Sennan tallitoverina kaikkiaan 16 osakilpailuun kaudella 1986 ja saavutti 3 MM-pistettä. Lotus ei uusinut Dumfriesin sopimusta ja hän siirtyi kilpailemaan urheiluautoilla. Vuonna 1988 hän voitti Le Mansin 24 tunnin ajon Jaguar XJR9:llä yhdessä Andy Wallacen ja Jan Lammersin kanssa. Vielä vuodet 1989 ja 1990 hän ajoi kilpaa Toyotan urheiluautolla ennen kuin lopetti uransa. Sittemmin hän on harjoittanut muunlaista liiketoimintaa, mutta palasi vuonna 2002 autourheilun pariin järjestäen "Mount Stuart Motorsport Classic" -tapahtuman kotikonnuillaan. Tapahtuma kasvoi sittemmin niin suureksi, ettei sitä enää voitu järjestää.


title: Johnny Dumfries

text: Vuonna 2004 Dumfries oli Sunday Times -lehden rikkaiden listalla sijalla 121. Tuolloin hänen omaisuudekseen arvioitiin 337 miljoonaa puntaa.


title: ELS Production

text: ELS Production oli vuonna 1999 perustettu, tamperelainen aikuisviihdealan yritys. Yrityksen perustivat kolme seksialan ammattilaista: Laura Lee, Sabina ja Emilia. ELS Productionin tuotannoissa esiintyi muitakin Suomen erotiikkateollisuuden nimiä, muun muassa Rakel Liekki ja Henry Saari. ELS Productionin tuotanto oli pääpainotteisesti fetissi- ja lesboaiheinen.


title: ELS Production

text: Yrityksen nimi muodostui kolmen perustajan artistinimien alkukirjaimista.


title: ELS Production

text: Yritys lopetti toimintansa tappiollisena 2005.


title: Joe Gibbs

text: Joe Jackson Gibbs (s. 25. marraskuuta 1940 Mocksville, Pohjois-Carolina) on yhdysvaltalainen Pro Football Hall of Fameen päässyt amerikkalaisen jalkapallon päävalmentaja ja NASCAR -kilpa-autosarjassa ajavan Joe Gibbs Racing -tallin omistaja.


title: Joe Gibbs

text: Vuonna 1964 Gibbs aloitti valmentamisen yliopistotasolta, josta hän siirtyi NFL.ään vuonna 1973. Vuonna 1981 Gibbs nimettiin Washington Redskinsin päävalmentajaksi. Gibbsin kaudi Redkinsissä oli erittäin menestyksekäs. Joukkue voitti Super Bowlin vuosina 1982 (XVII), 1987 (XXII) ja 1991 (XXVI). Vuosi viimeisen voiton jälkeen Gibbs erosi tehtävästään terveyssyistä.


title: Joe Gibbs

text: Joe Gibbs palasi 7. tammikuuta 2004 Washington Redskinsin päävalmentajaksi ja joukkueen presidentiksi viiden vuoden sopimuksella, jonka arvo oli 28,5 miljoonaa dollaria. Sopimus teki Gibbsistä tuolloin NFL:n parhaiten palkatun valmentajan. Gibbsin toinen kausi Redkinssin peräsimessä ei ollut menestyksekäs, ja kun sopimuskautta oli jäljellä lähes päivälleen vuosi Gibbs ilmoitti eroavansa valmentajan ja joukkueen presidentin tehtävistä pääasiassa henkilökohtaisista perhesyistä.


title: Joe Gibbs

text: Washington Redskinsin päävalmentajana Joe Gibbs muutti sisemmän laitahyökkääjän roolia merkittävästi 1980-luvulla. Hyökkäykseen erikoistunut Gibbs käytti aina kahta tai jopa kolmea sisempää laitahyökkääjää ja yhtä keskushyökkääjää yhtä aikaa, jolloin hyökkäys oli tasapainoinen. Toisen sisemmän laitahyökkääjän tehtävä oli aina blokata yhdessä keskushyökkääjän kanssa heikolta puolelta pelinrakentajaa kohti ryntävää tukimiestä, erityisesti New York Giantsin Lawrence Tayloria.


title: Joe Gibbs

text: Kahden tai kolmen sisemmän laitahyökkääjän muodostelman etu oli vahva juoksupeli, mutta heittopeleissä Redskinsin pelinrakentajilla oli käytettävissä vain kaksi, tai joskus ainoastaan yksi laitahyökkääjä.


title: Joe Gibbs

text: Toinen Gibbsin uudistus oli uusi pelipaikka, jota ryhdyttiin kutsumaan nimellä "H-back". H-back oli käytännössä sisempi laitahyökkääjä, mutta hän saattoi ryhmittyä hyökkäyksen linjan takapuolelle, jolloin pelinrakentaja pystyi ennen hyökkäyspelin alkua lähettämään H-backin aloituslinjan suuntaiseen liikkeeseen () puolelta toiselle. Tällöin yhdellä keskushyökkääjällä pelannut Redskins pystyi harhauttamaan vastustajaa juoksupeleissä, koska puolustus ei pystynyt päättelemään aloitusmuodostelmasta riittävän nopeasti juoksupelin suuntaa. H-back saattoi toimia myös kolmantena, blokkaavana keskushyökkääjänä tai lyhyiden heittojen vastaanottajana.


title: Joe Gibbs

text: Joe Gibbs käytti hyökkäysmuodostelmissaan usein kolmea laitahyökkääjää, jotka hän ryhmitti tiiviiseen muodostelmaan hyökkäyksen linjan päähän. Muodostelmaa oli hankala puolustaa, koska laitahyökkääjät olivat aloituslinjassa lähellä toisiaan, mutta liikkeelle lähdettyään he erkanivat nopeasti omiin heittokuvioihinsa. Puolustajilla oli usein vaikeuksia seurata äkillisiä suunnanvaihtoja tekeviä laitahyökkääjiä pienessä tilassa, millä oli yleensä kaksi seurausta: miespuolustusta vastaan ristiin juoksevista laitahyökkääjistä oli useimmiten ainakin yksi vapaana vastaanottamassa heittoa ja aluepuolustusta vastaan laitahyökkääjät pystyivät ylimiehittämään heittopuolustuksen alueita ja saumoja.


title: Joe Gibbs

text: NFL-joukkueista esimerkiksi Pittsburgh Steelers ja New England Patriots käyttävät edelleen ajoittain bunch-muodostelmaa menestyksekkäästi.


title: Joe Gibbs

text: Vuonna 1992 Gibbs alkoi keskittyä talliinsa Joe Gibbs Racingiin NASCAR-autosarjassa. Gibbsin talli on voittanut kolme NEXTEL Cup -mestaruutta.


title: Sayeret Matkal

text: Sayeret Matkal () on Israelin puolustusvoimien erikoisjoukkoyksikkö. Se perustettiin vuonna 1957, jolloin se tunnettiin vain numerotunnuksella 260. Sayeret Matkal on suorittanut useita operaatioita myös Israelin ulkopuolella. Sayeret Matkalissa on palvellut muutamia myöhemmin tunnetuiksi tulleita israelilaisia. Yksikön päällikkönä toimi 1970-luvulla tuolloin everstiluutnantin arvossa ollut Ehud Barak. Osastossa ovat palvelleet myös veljekset Yonatan ja Benjamin Netanjahu. Everstiluutnantti Yonatan Netanjahu oli ainoa kaatunut Operaatio Entebbessä. Benjamin oli luutnantti palvellessaan Sayeret Matkalissa.


title: Albert Pick

text: Albert Pick (15. toukokuuta 1922 Köln, Saksa – 22. marraskuuta 2015) on saksalainen paperirahakeräilijä ja numismaatikko. Hänestä on kehittynyt alan tunnustettu auktoriteetti julkaistuaan vuonna 1974 maailman ensimmäisen modernin paperirahaluettelon "Standard Catalog of World paper Money", josta tuli myöhempien painoksien myötä alan de-facto standardi ja referenssiteos.


title: Albert Pick

text: Pick aloitti rahojen keräilyn kahdeksanvuotiaana. Hän keskittyi varsinkin Euroopan 1800-luvun ja 1920-luvun pulavuosien paperirahoihin ja hätärahoihin (). Myöhemmin hän opiskeli filosofiaa, historiaa ja kirjallisuutta. Vuoteen 1964 asti hän työskenteli kirjakustantajana, ennen kuin omistautui paperirahan keräilylle kokopäiväisesti.


title: Albert Pick

text: Kun hänen rahakokoelmansa koko kasvoi 180 000 seteliin, ja siten liian suureksi yksityishenkilön ylläpitää, hän uskoi kokoelmansa Bayerische Hypotheken- und Wechselbankin (nykyään HypoVereinsbank) haltuun. Pick jatkoi kokoelman kartuttamista aina vuoteen 1985 saakka toimien pankin kuraattorina.


title: Albert Pick

text: Pick tunnetaan myös hänen mukaansa nimitetystä setelien numeroluokituksesta, Pick-numeroista, joita käyttämällä kansainväliset keräilijät voivat verrata tietoja ja tunnistaa keräilykohteet tarkasti.


title: Albert Pick

text: Standard Catalog of World Paper Money -luettelonsa lisäksi Albert Pick julkaisi useita muita kirjoja paperirahoista. Hänet on palkittu useilla kansainvälisillä palkinnoilla ja tunnustuksilla uransa mittaan.


title: Albert Pick

text: Eläkkeelle vetäydyttyään Pick asui Garmischissa Baijerissa. Hän kuoli kotonaan 22. marraskuuta 2015.


title: Ronja, ryövärintytär

text: Ronja, ryövärintytär () on Astrid Lindgrenin kirja vuodelta 1981. Päähenkilö Ronja on tummatukkainen tyttö, jonka isä on ryöväri.


title: Ronja, ryövärintytär

text: Ronja asuu äitinsä Loviisan, isänsä Matiaksen ja tämän ryövärijoukkion kanssa Matiaksenlinnassa, joka sijaitsee Matiaksenmetsässä. Ronja on kuin kotonaan metsässä, jossa asuu monenlaisia olioita, kuten ajattaria ja männiäisiä. Ronja ei hyväksy isänsä ammattia; hän järkyttyy, kun kuulee isänsä olevan ryöväri.


title: Ronja, ryövärintytär

text: Sinä yönä, kun Ronja syntyi, salama iski linnan kahtia. Myöhemmin linnan toiseen puoliskoon muuttaa Matiaksen perivihollinen Borka vaimonsa Undiksen, poikansa Birkin ja oman rosvojoukkionsa kanssa. He nimeävät sen Borkanlinnoitukseksi. Ronja ystävystyy Birkin, vihollisen pojan kanssa. Lapset seikkailevat kaksin metsässä aamusta iltaan. He muuttavat luolaan asumaan. Lasten ystävyydelle eivät hurjat isätkään mahda mitään. Ronjan ja Birkin tarina on tarina ystävyyden voimasta.


title: Ronja, ryövärintytär

text: Ronjasta kertoo myös vuonna 1984 tehty ruotsalainen elokuva "Ronja ryövärintytär", jonka pääosissa ovat Hanna Zetterberg ja Dan Håfström. Sen on ohjannut Tage Danielsson. Elokuva palkittiin Berliinin elokuvajuhlilla.


title: Mother (pelisarja)

text: Mother on japanilainen roolipelisarja, jonka on luonut ja käsikirjoittanut Shigesato Itoi. Sarjan pelit ovat tunnettu huumoristaan, omaperäisyydestään ja muiden roolipelien parodisoinnista. Sarjasta on julkaistu kolme osaa, joista viimeistä ei ole toistaiseksi julkaistu Japanin ulkopuolella. Pelien julkaisijana on toiminut Nintendo.


title: Mother (pelisarja)

text: MOTHER-pelien viholliset ovat muista roolipeleistä varsin poikkeavia, sillä ne vaihtelevat avaruusolioista hippeihin. Taisteluaseina käytetään hyvin arkisia esineitä, kuten paistinpannua tai pesäpallomailaa. Eräät hahmot voivat myös käyttää niin kutsuttuja PSI-voimia, jotka koostuvat sekä parantavista, vahingoittavista että statukseen vaikuttavista kyvyistä. Voimien käyttämiseen tarvitaan tietynlaisia pisteitä, joita voidaan nostaa uudelleen esimerkiksi esineiden avulla.


title: Mother (pelisarja)

text: Pelisarja sai alkunsa sen jälkeen kun Itoi oli esittänyt ideansa nykyaikaan sijoittuvasta roolipelistä Shigeru Miyamotolle vieraillessaan Nintendon luona muilla asioilla. Miyamoto piti ideaa lupaavana, mutta vaati kuitenkin että Itoi keventäisi muita työtehtäviään ensin. Itoi suostui ja kasasi ryhmän tekemään työtä pelin parissa Ichikawassa, Chiban prefektuurissa. Tästä pelistä tuli Mother. Itoi käsikirjoitti pelin kokonaan. Sen kehitti Ape ja Nintendo julkaisi sen 27. heinäkuuta 1989 Japanissa Famicom-konsolille.


title: Mother (pelisarja)

text: Jatko-osan Mother 2 kehitystyö kesti yhteensä viisi vuotta, ylittäen aikataulunsa useaan otteeseen. Kehitystyö oli suurissa vaikeuksissa ennen kuin tuottaja Satoru Iwata liittyi tiimiin ja onnistui pelastamaan pelin. Pelin kehittivät Ape ja HAL ja Nintendo julkaisi sen Super Famicom-konsolille 27. elokuuta 1994. Peli lokalisoitiin englannin kielelle Pohjois-Amerikan markkinoita varten nimellä EarthBound.


title: Mother (pelisarja)

text: Mother 3 -pelin kehitystyö Nintendo 64 -konsolille julkistettiin vuonna 1996, mutta myöhemmin vuonna 2000 kehitystyö ilmoitettiin keskeytetyksi. Lopulta projekti kuitenkin virvoitettiin Game Boy Advance -pelinä. Asia julkistettiin, kun sarjan luoja Shigesato Itoi mainitsi asiasta Mother 1+2 kokoelman, joka sisälsi sovitukset sarjan aiemmista osista samaiselle käsikonsolille, televisiomainoksessa vuonna 2003. Pelin kehittivät HAL ja Brownie Brown ja Nintendo julkaisi sen Game Boy Advancelle 20. huhtikuuta 2006 Japanissa.


title: Mother (pelisarja)

text: Itoin mukaan sarjalle ei ole tulossa neljättä osaa.


title: Yrjö Parjanne

text: Yrjö Parjanne (ent. Palmgren, 17. lokakuuta 1929 Valkeala – 30. toukokuuta 2013 Helsinki) oli suomalainen näyttelijä.


title: Yrjö Parjanne

text: Parjanne tunnetaan erityisesti ministerinrooleistaan 1980-luvun Uuno Turhapuro -elokuvissa. Liikenneministeri Reino Reenpäätä hän näytteli elokuvissa "Uuno Epsanjassa" (1985) ja "Uuno Turhapuro muuttaa maalle" (1986) sekä ministeri Hujasta elokuvassa "Uuno Turhapuro – kaksoisagentti" (1987). Tämän lisäksi hän näytteli eversti Kaarnaa elokuvassa "Uuno Turhapuro armeijan leivissä" (1984).


title: Yrjö Parjanne

text: Auktoriteettisen katseen ja sotilaallisen ryhdin omannut Parjanne sai näytellä useita muitakin korkean upseerin rooleja eri elokuvissa, kuten "Sujut" (1974), "Manillaköysi" (1976), "Pedon merkki" (1981) ja "Tuntematon sotilas" (1985).


title: Yrjö Parjanne

text: "Hei kliffaa hei!" (1985) oli Parjanteen ainoa Spede Pasasen tuottamista elokuvista, joka ei ollut Uuno-elokuva. Siinä hän näytteli Kari Franckin esittämän tyhmän perijäpojan Wilhelm von Stefanskjöldin isää iskulauseenaan useaan otteeseen "Idioottipoikani".


title: Yrjö Parjanne

text: Parjanne teki varsinaisen elämäntyönsä eri teattereissa, muun muassa Kouvolan Teatterissa, Suomen Kansallisteatterissa ja Samppalinnan kesäteatterissa, missä hän esitti Kalevalan Väinämöistä. Parjanne esiintyi myös lukuisissa televisiosarjoissa. Hän tuli tunnetuksi myös "Knalli ja sateenvarjo" -radio-ohjelmasta.


title: Yrjö Parjanne

text: Parjanteen puoliso oli Tyyne Elina Parjanne (o.s. Nora, 1927–2011)


title: Yrjö Parjanne

text: Parjanne joutui Herttoniemen sairaalan vuodeosastolle sairauskohtauksen vuoksi joulukuussa 2012. Hän menehtyi sairauteen toukokuussa 2013.


title: Yrjö Parjanne

text: Parjanne harrasti radioamatööritoimintaa. Hänen kutsumerkkinsä oli OH5PY.


title: Mystic Circle

text: Mystic Circle on vuonna 1992 perustettu saksalainen melodista black metallia soittava yhtye.


title: Melodinen black metal

text: Melodinen black metal on black metalin alalaji. Siinä on monia "perinteisen" black metalin piirteitä (murinalaulu, nopea tempo, korkeaääniset sähkökitarat), mutta eroaa tästä muutamassa keskeisessä elementissä. Melodinen black metal on pehmeä-äänisempää ja melodisempaa. Sähkökitaraa soitetaan usein vähemmällä säröllä ja kitarasoolot ovat yleisempiä. Kappaleet sävelletään sovinnaisempien rakenteiden mukaan ja kosketinsoittimia ja muita soittimia käytetään enemmän.


title: Melodinen black metal

text: Melodinen black metal sekoitetaan joskus goottimetalliin, doom metaliin ja sinfoniseen black metaliin tyylien samankaltaisten piirteiden takia.


title: Ismaïl Sghyr

text: Ismaïl Sghyr (s. 16. maaliskuuta 1972 Taroudante, Marokko) on ranskalainen kestävyysjuoksija, joka on kotoisin Marokosta.


title: Ismaïl Sghyr

text: Sghyr aloitti kansainvälisen kilpauransa vuonna 1995, jolloin hän Marokkoa edustaen sijoittui neljänneksi Göteborgin MM-kilpailuissa 5 000 metrin juoksussa. Kauden lopussa hän oli IAAF:n GP-finaalissa 3 000 metrin juoksussa neljäs ajalla 7.36,37. Seuraavana vuonna hän kilpaili Stellenboschin maastojuoksun MM-kilpailuissa sijoittuen pitkällä matkalla kahdeksanneksi. Atlantan olympialaisissa hän oli 5 000 metrillä yhdestoista ja GP-finaalissa samalla matkalla kuudes ajalla 13.04,16. Vuonna 1997 Sghyr voitti MM-pronssia Pariisin sisäratojen MM-kilpailuissa. Samana vuonna hän voitti Välimeren kilpailuissa 10 000 metrin juoksun sekä sijoittui Torinon maastojuoksun MM-kilpailuissa pitkällä matkalla kahdeksanneksi ja Ateenan ulkoratojen MM-kilpailuissa 5 000 metrillä neljänneksi. GP-finaalissa hän oli 5 000 metrillä kahdeksas.


title: Ismaïl Sghyr

text: Sghyr oli neljäskymmenestoinen Belfastin maastojuoksun MM-kilpailuissa 1999 pitkällä matkalla. Hän juoksi samana vuonna Sevillan MM-kilpailuissa 10 000 metrillä viidenneksitoista ja GP-finaalissa 3 000 metrillä yhdeksänneksi. Vuonna 2000 Sghyr alkoi edustaa Ranskaa kansainvälisissä kilpailuissa. Kauden lopussa järjestetyssä GP-finaalissa hän oli 3 000 metrillä neljäs. Edmontonin MM-kilpailuissa 2001 hän oli 5 000 metrillä viides ajalla 13.07,71. 2002 hän juoksi Dublinin maastojuoksun MM-kilpailuissa pitkällä matkalla kolmanneksitoista. Münchenin EM-kilpailuissa hän voitti EM-hopeaa 5 000 metrillä ja yleisurheilun maailmancupissa hän oli samalla matkalla kolmas.


title: Ismaïl Sghyr

text: Vuonna 2003 Sghyr sijoittui yhdeksänneksi Lausannen maastojuoksun MM-kilpailuiden lyhyellä matkalla. Pariisin MM-kilpailuissa hän oli 10 000 metrillä kymmenes ajalla 27.54,87. Seuraavana vuonna hän sijoittui toiseksi Euroopan sisäratojen cupissa 3 000 metrillä ja kahdeksanneksi Ateenan olympialaisissa 10 000 metrillä. hän oli 5 000 metrillä yhdestoista. Helsingin MM-kilpailuissa 2005 Sghyr osallistui maratonille sijoittuen kilpailussa viidenneksikymmenenneksiviidenneksi ajalla 2.27.07. Vuonna 2006 hän juoksi Euroopan cupissa 10 000 metrillä kolmanneksi.


title: Yannick Dalmas

text: Yannick Dalmas (s. 28. heinäkuuta 1961 Le Beaussetissä, Toulonissa, Ranskassa) on ranskalainen kilpa-autoilija, nelinkertainen Le Mansin 24 tunnin ajon voittaja ja entinen Formula 1 -kuljettaja.


title: Yannick Dalmas

text: Dalmas aloitti moottoriurheilu-uransa motocrossin parissa, mutta loukkasi jalkansa ja joutui siirtymään nelipyöräisiin. Hän voitti vuonna 1982 "Marlboro Cherche un Pilote" -sarjan mestaruuden ja siirtyi seuraavaksi kaudeksi Ranskan Formula Renault -sarjaan, missä sijoittui heti tulokaskaudellaan kolmanneksi ja voitti seuraavana vuonna sarjan mestaruuden. Kaudeksi 1985 hän siirtyi Ranskan Formula 3 -luokkaan ORECA-talliin, missä sijoittui tulokaskaudellaan toiseksi kokeneemman tallitoverinsa Pierre-Henri Raphanelin takana. Seuraavalla kaudella hän voitti kuusi kauden 11:stä kilpailusta ja sarjan mestaruuden. Samaisella kaudella hän voitti myös Monacon F3-kisan.


title: Yannick Dalmas

text: Kesken kauden 1986 Dalmas siirtyi Formula 3000:siin, ja jatkoi sarjassa kaudella 1987. Kuitenkin kauden toisessa osakilpailussa Vallelungassa hän joutui onnettomuuteen, missä loukkaantui ja joutui jättämään yhden osakilpailun välistä. Dalmas palasi takaisin Paun katuradalla järjestettyyn osakilpailuun ja nousi voittajana korkeimmalle korokkeelle. Dalmas voitti myös Espanjan Jaramassa käydyn kilpailun ja sijoittui loppupisteissä viidenneksi Stefano Modenan, Luis Pérez Salan, Roberto Morenon ja Mauricio Gugelminin takana.


title: Yannick Dalmas

text: Dalmas debytoi Formula 1 -sarjassa kaudella 1987 Meksikon Grand Prix'ssa Lolalla, jossa sijoittui yhdeksänneksi. Hän ajoi kauden aikana kaikkiaan kolme kilpailua, joista kauden päätöskilpailussa Australian Grand Prix'ssa sijoittui viidenneksi, mikä herätti lupauksia loistavasta tulevaisuudesta F1-sarjassa. Kyseisestä kilpailusta hän ei kuitenkaan saanut pisteitä, koska talli oli ilmoittanut kaudelle 1987 ainoastaan yhden auton ja hän ajoi kilpailuun tuodulla toisella autolla.


title: Yannick Dalmas

text: F1-kaudelle 1988 Dalmas teki sopimuksen Larrousse-tallin kanssa. Kausi oli kuitenkin vaikea ja auto huono, ja huipentui legioonalaistautiin, jonka vuoksi hän joutui jättämään kauden päätösosakilpailun väliin. Hän jatkoi Larroussella myös seuraavalla kaudella, mutta sai potkut kauden puolivälissä. Sittemmin hän jatkoi uraansa AGS:llä aina kauden 1990 loppuun saakka kuitenkaan saavuttamatta pistettäkään.


title: Yannick Dalmas

text: Dalmasin seuraava osoite oli Peugeot'n urheiluautotalli. Kaudella 1991 hän ajoi urheiluautojen maailmanmestaruussarjaa, missä sijoittui Keke Rosbergin kanssa kokonaispisteissä 13:lle sijalle. Seuraavalla kaudella hän voitti Le Mansin 24 tunnin ajon vuonna 1992 Mark Blundellin ja Derek Warwickin kanssa Peugeot 905:llä. Warwickin kanssa hän voitti myös urheiluautojen maailmanmestaruuden. 1994 hän oli Peugeot'lla Teo Fabin ja Thiery Boutsenin kanssa Le Mansissa toinen. Toisen Le Mans -voittonsa hän saavutti vuonna 1994 Dauerin Porsche 962 LM:llä Hurley Haywoodin ja Mauro Baldin kanssa, ja vielä kolmannen kerran 1995 McLaren F1:llä JJ Lehdon ja Masanori Sekiyan kanssa. 1993 ja 1994 hän ajoi myös Ranskan kansallista vakioautosarjaa ja 1994 Larroussella myös kaksi F1-osakilpailua ja 1995 yhden DTM-osakilpailun Joestin tallissa ja yhden GT-kisan Zhuhaissa.


title: Yannick Dalmas

text: Vuonna 1996 Dalmas ajoi ITC-sarjaa Joestin Opel Calibralla ja sijoittui loppupisteissä seitsemänneksitoista. Le Mansissa hän ajoi kolmanneksi Porsche 911 GT1:llä Karl Wendlingerina ja Scott Goodyearin kanssa. Lisäksi hän ajoi kaksi GT-kisaa Kiinassa ja Japanissa. 1997 Dalmas oli FIA GT -sarjassa kokonaispisteissä 13:s Roockin Porsce 911 GT1:llä ja osallistui myös Le Mansin 24 tunnin sekä Sebringin 12 tunnin ajoon, joissa molemmissa keskeytti, mutta voitti Daytonan 24 tunnin ajon Team Scandian Ferrari 333 SP:llä Andy Evansin, Stefan Johanssonin ja Fermin Velezin kanssa. 1998 hän ajoi FIA GT -sarjaa Allan McNishin kansa Porsche 911 GT1-98:lla kokonaissijoituksena viides. Hän osallistui myös Le Mansiin ja Daytonan 24 tunnin ajoihin, joissa molemmissa keskeytti, mutta voitti Petit Le Mans -kilpailun Road Atlantan radalla.


title: Yannick Dalmas

text: Dalmasin oli määrä siirtyä CART-sarjaan Amerikkaan, mutta joutui testiajossa onnettomuuteen ja päätti luopua ajatuksesta. Hän jatkoi uraansa urheilu- ja vakioautojen parissa. 1999 hän voitti neljännen Le Mansin 24 tunnin kisansa BMW V12 LMR Pierluigi Martinin ja Joachim Winkelhockin kanssa. Hän osallistui myös Sebringin 12 tunnin kisaan, missä joutui keskeyttämään. Dalmas osallistui ORECA-tallin autoilla myös vuosien 2000 ja 2001 Le Mansin 24 tunnin ajoihin, mutta molemmissa autokunnan taival päättyi keskeytykseen.


title: Jasmine Trias

text: Jasmine Soriano Trias (s. 3. marraskuuta 1986, Honolulu, Havaiji) on filippiiniläis-yhdysvaltalainen laulaja, joka sijoittui kolmanneksi American Idol -kykyjenetsintäkilpailun kolmannella tuotantokaudella. Hän laulaa enimmäkseen pop-, R&B- ja soul-musiikkia.


title: Jasmine Trias

text: Hänen debyyttialbuminsa on platinaa myynyt "Jasmine Trias", joka julkaistiin Yhdysvalloissa 12. heinäkuuta 2005. Albumi julkaistiin myös Filippiineillä syyskuussa 2005 ja muualla Aasiassa huhtikuussa 2006. Albumia on myyty 14 000 kopiota pelkästään Yhdysvalloissa ja maailmanlaajuisesti yli 50 000 kappaletta. Filippiineillä hänen albuminsa myi platinaa.


title: Jasmine Trias

text: Filippiineillä Trias on tehnyt televisioesiintymisiä ja esiintynyt myös McDonald's:in mainoksissa. 6. lokakuuta 2004 Trias julkaisi singlen McDonald's:lle nimellä "Love Ko 'To" (paikallinen versio McDonald's:in sloganista "i'm lovin' it").


title: Vapaapalokunnat

text: Nimityksellä vapaapalokunnat viitataan Teuvo Auran hallituksiin 1970-luvun alussa:


title: Nappulaliiga

text: Nappulaliiga voi tarkoittaa


title: Katrina Kaif

text: Katrina Kaif (oik. Katrina Turquotte; s. 16. heinäkuuta 1983 Hongkong) on brittiläinen näyttelijä ja malli, joka tunnetaan työstään intialaisissa elokuvissa. Hän näyttelee pääasiassa hindinkielisissä elokuvissa, mutta on näytellyt myös telugun- ja malajalaminkielisissä elokuvissa. Hän kuuluu hindinkielisen elokuvateollisuuden korkeimmin palkattuihin naisnäyttelijöihin.


title: Katrina Kaif

text: Kaif aloitti uransa mallina. Hänen ensimmäinen elokuvansa "Boom" (2003) ei ollut vielä menestys, mutta telugunkieliset elokuvat "Malliswari" (2004) ja "Allari Pidugu" (2005) tekivät hänestä tunnetun. Kaif saavutti kaupallista menestystä Bollywoodin romanttisilla komedioilla "Maine Pyaar Kyun Kiya?" (2005) ja "Namastey London" (2007), joista jälkimmäisessä hänen suorituksensa sai hyviä arvosteluja. Hän näytteli seuraavaksi useissa menestyselokuvissa, vaikkakin hänen roolejaan kritisoitiin melko merkityksettömiksi mieskeskeisissä elokuvissa, kuten "Partner" (2007), "Welcome" (2007) ja "Singh Is Kinng" (2008).


title: Katrina Kaif

text: Jännityselokuva "New York" (2009) oli käännekohta Kaifin uralla hänen saadessaan ylistystä roolistaan. Hän näytteli naispäärooleja menestyselokuvissa "Raajneeti" (2010), "Zindagi Na Milegi Dobara" (2011), "Mere Brother Ki Dulhan" (2011) ja "Ek Tha Tiger" (2012). Hän näytteli toimintatrillerissä "Dhoom 3" (2013), josta tuli kaikkien aikojen eniten tuottanut hindielokuva. Vaikka Kaifin näyttelijänkyvyt ovat saaneet sekalaisia arvosteluja kriitikoilta, hän on luonut taloudellisesti menestyneen uran hindinkielisessä elokuvateollisuudessa.


title: Katrina Kaif

text: Katrina Kaif syntyi Hongkongissa 16. heinäkuuta nimellä Katrina Turquotte, eri lähteiden mukaan joko vuonna 1983 tai 1984. Kaifin mukaan hänen isänsä on kashmirilaistaustainen liikemies ja äiti on brittiläinen asianajaja ja hyväntekijä. Vanhemmat erosivat hänen ollessaan hyvin nuori, minkä jälkeen isä ei ole kuulunut hänen elämäänsä. Hänellä on kuusi sisarta ja yksi veli. Kaif on asunut Kiinassa, Japanissa, monissa Euroopan maissa ja Havaijilla. Hänen luullaan usein kasvaneen Lontoossa, mutta hän asui siellä vain kolme vuotta ennen muuttoaan Mumbaihin. Kaif on Britannian kansalainen ja työskentelee Intiassa työviisumilla.


title: Katrina Kaif

text: Kaifin äiti on kristitty ja isä muslimi, ja hänet kasvatettiin seuraamaan kaikkia uskontoja. Hänellä on ”vahva usko Jumalaan”.


title: Katrina Kaif

text: Vuonna 2011 "Mumbai Mirrorin" haastattelussa tuottaja Ayesha Shroff syytti Kaifia taustansa värittämisestä: ”Me loimme hänelle henkilöllisyyden. Hän oli nätti englantilaistyttö, ja me keksimme hänelle kashmirilaisen isän ja meinasimme kutsua häntä Katrina Kaziksi. Ajattelimme, että intialaiset sukujuuret yhdistäisivät hänet ja yleisön. Mutta sitten ajattelimme Kazin kuulostavan liian uskonnolliselta. Mohammad Kaif oli huipulla ja päätimme Katrina Kaifin kuulostavan todella hyvältä.” Kaif kutsui Shroffin kommentteja ”loukkaaviksi”.


title: Katrina Kaif

text: Elokuvissa näyttelemisen lisäksi Kaif on tukenut hyväntekeväisyysjärjestöjä ja osallistunut lavaesityksiin. Kaifia pidetään yhtenä Intian kauneimmista julkisuuden henkilöistä. Hänet äänestettiin brittiläisessä "Eastern Eye" -lehdessä ”seksikkäimmäksi aasialaiseksi naiseksi” vuosina 2008–2010. Kaif oli intialaisen "Verve"-lehden vaikutusvaltaisimpien naisten listalla vuosina 2009 ja 2010. Intian "People"-lehti nimesi hänet ”Intian kauneimmaksi naiseksi” vuonna 2011. Kaif on myös yksi Googlen etsityimmistä henkilöistä Intiassa.


title: Katrina Kaif

text: Kaif kuuluu Intian korkeimmin palkattuihin mainoskasvoihin, hän on mainostanut muun muassa Slicea, Nakshatraa, Luxia, Olayta, Panasonicia, Pantenea ja L’Oréalia. Mattel on valmistanut Kaifista Barbie-nuken.


title: Vanha Uppsala

text: Vanha Uppsala ( , "Gamla Uppsala", vanh. ja aik. ) on pitäjä, entinen kunta ja entinen taajama sekä Uppsalan kaupungin entinen keskusta Uplannissa Keski-Ruotsissa. Se sijaitsee viisi kilometriä Uppsalan nykyisestä keskustasta pohjoiseen.


title: Vanha Uppsala

text: Vanhassa Uppsalassa on laaja tasanko, jossa on vanha kivikirkko ja kolme valtavaa hautakumpua kansainvaellusajalta (400–500-luvulta), jotka kuuluvat Ruotsin tunnetuimpiin muinaisjäännöksiin. Alueella sijaitsivat myös Moran kivet, jotka toimivat Ruotsin kuninkaiden kruunauspaikkana ainakin keskiajalla.


title: Vanha Uppsala

text: Vanha Uppsala oli etenkin ennen kristinuskoa merkittävä keskus, jonka kuuluisia pakanallisia juhlia Adam Bremeniläinen kuvasi vuonna 1070. Vanha Uppsala oli Ruotsin arkkipiispanistuimena vuodesta 1164 vuoteen 1273, jolloin arkkipiispainistuin siirrettiin Östra Arosiin, josta myöhemmin tuli nykyinen Uppsala.


title: Vanha Uppsala

text: Kolmea Vanhan Uppsalan suurta 400–500-luvuille ajoitettua vierekkäistä hautakumpua kutsutaan kuningaskummuiksi. Niitä pidetään Ruotsin vanhimpana kansallisena symbolina, ja niillä on jopa kuvitettu Ruotsin kansallisidentiteetistä kertovien kirjojen kansia.


title: Vanha Uppsala

text: Kumpujen uskottiin pitkään sisältävän myyttisten ensimmäisten Ynglinga-kuninkaiden jäännökset, kuten Yngligatal-runon perusteella on päätelty. Tulkintaa ei nykyisin pidetä uskottavana, ja uudemman tutkimuksen mukaan ainakin yhteen kumpuun onkin haudattu nainen tai nainen ja nuori mies.


title: Vanha Uppsala

text: Ruotsin arkkipiispanistuimena vuoteen 1273 asti toiminutta vanhan Uppsalan kirkkoa alettiin rakentaa luultavasti jo 1000-luvulla, mutta se saatiin valmiiksi 1100-luvulla. Kivikirkkoa saattaa olla edeltänyt puukirkko ja mahdollisesti paikalla on aiemmin sijainnut pakanallinen temppeli. Vuoden 1240 tulipalon jälkeen osa kirkosta hävitettiin, mutta kuisti ja sakaristo lisättiin. Holvi ja liitumaalaukset tehtiin 1400-luvulla. Kirkon puuveistoksiin kuuluvat krusifiksit 1100-, 1200- ja 1400-luvuilta.


title: Vanha Uppsala

text: Gamla Uppsalan maalaiskunta liitettiin Uppsalan kaupunkiin vuonna 1947. Gamla Uppsala on myös entinen taajama, joka on sittemmin kasvanut yhteen muun Uppsalan taajaman kanssa.


title: Warlock

text: Warlock tarkoittaa seuraavia:


title: Liikennesuunnittelu

text: Liikennesuunnittelu on laaja poikkitieteellinen ala, joka käsittelee mm. ajoneuvoliikenteen verkkojen, tieverkon, kaupunkien katujen, joukkoliikenteen, raideliikenteen, kävely- ja pyöräilyverkon sekä kuljetusten suunnittelua. Se liittyy myös maankäytön suunnitteluun, jota tehdään yleis- ja asemakaavoituksen ja maakuntakaavan yhteydessä. Fyysisen liikenneverkon lisäksi liikennesuunnittelussa tarkastellaan ihmisten ja kulkuvälineiden liikkumista eli liikennevirtoja. Oppiaineena liikennesuunnittelu sisältyy mm. Aalto-yliopiston insinööritieteiden korkeakoulun, Tampereen teknillisen yliopiston ja Hämeen ammattikorkeakoulun (HAMK) opetusohjelmiin. Eri kaupungeissa ja kunnissa asiat on saatettu jakaa organisaatiossa eri tavalla tai painottaa muuten vain eri osa-alueita.


title: Liikennesuunnittelu

text: Liikennesuunnittelussa pitää ottaa huomioon kaikki käyttäjäryhmät:


title: Regina Jacobs

text: Regina Jacobs (s. 28. elokuuta 1963 Los Angeles) on yhdysvaltalainen keskimatkojen juoksija.


title: Regina Jacobs

text: Jacobs osallistui ensimmäisiin arvokilpailuihinsa vuonna 1987, jolloin hän osallistui Rooman MM-kisoissa 1 500 metrin juoksuun karsiutuen alkuerissä. Barcelonan olympialaisissa 1992 hän karsiutui 1 500 metrin välierissä. Vuonna 1994 hän sijoittui IAAF:n GP-finaalissa 1 500 metrillä kymmenenneksi. Barcelonan sisäratojen MM-kisoissa 1995 hän voitti MM-kultaa 1 500 metrillä ajalla 4.12,61. Ateenan ulkoratojen MM-kisoissa 1997 hän voitti samalla matkalla hopeaa ajalla 4.04,63.


title: Regina Jacobs

text: 1998 Jacobs sijoittui yleisurheilun maailmancupissa Johannesburgissa 3 000 metrin juoksussa kolmanneksi ja 5 000 metrin juoksussa toiseksi. Seuraavana vuonna hän voitti pronssia Maebashin sisäratojen MM-kisoissa 3 000 metrillä ajalla 8.39,14 ja hopeaa Sevillan ulkoratojen MM-kisoissa 1 500 metrillä ajalla 4.00,35. Vuonna 2000 hän juoksi Pohjois-Amerikan ennätyksen 5 000 metrillä ajallaan 14.45,35. 2001 hän oli Lissabonin sisäratojen MM-kisoissa 3 000 metrillä kahdestoista. Seuraavana vuonna hän juoksi neljänneksi maailmancupissa 1 500 metrillä.


title: Regina Jacobs

text: Jacobs voitti urallaan 24 Yhdysvaltojen mestaruutta. Hän voitti 800 metrin juoksun mestaruuden 2001, 1 500 metrillä vuosina 1987, 1989, 1992, 1994, 1995, 1996, 1997, 1999, 2000, 2001 ja 2002 sekä 5 000 metrillä vuosina 1998, 1999 ja 2000. Sisäradoilla hän voitti USA:n mestaruuden 1 500 metrillä 2003, maililla 1995, 2000 ja 2002 sekä 3 000 metrillä 1999, 2001 ja 2003. Lisäksi hän voitti maansa maastojuoksumestaruuden vuosina 2001 ja 2002. Vuonna 2003 hänestä tuli 39-vuotiaana ensimmäinen nainen, joka juoksi sisäradoilla 1 500 metriä alle neljän minuutin, kun hän juoksi 2. helmikuuta Bostonissa ajan 3.59,98. Samana vuonna hän voitti maailmanmestaruuden 1 500 metrillä Birminghamin sisäratojen MM-kisoissa ajalla 4.01,67, mutta karsiutui Pariisin ulkoratojen MM-kisoissa loppukilpailusta. Vuonna 2004 uutisoitiin, että Jacobs oli antanut kesällä 2003 tetrahydrogestrinonia sisältäneen doping-näytteen. Hän sai kärystä neljän vuoden kilpailukiellon.


title: Veronan tuomiokirkko

text: Veronan tuomiokirkko Santa Maria Matricolare on suuri, kolmilaivainen basilika, jolla on takanaan pitkä rakennushistoria. Nykyinen rakennus on romaaniselta ja goottilaiselta kaudelta. Myös kellotorni on aloitettu romaanisella ajalla, sen keskiosa on renessanssiajalta ja huippu valmistunut vasta 1927.


title: Veronan tuomiokirkko

text: Tuomiokirkon sakraalialue käsittää monia historiallisia kerrostumia aina 300-luvulta lähtien. Ensimmäinen kirkkorakennus tällä alueella (Kirkko A) oli rakennettu jo 300-luvun alkupuolella. Tätä kirkkoa uudistettiin Piispa S. Zenon aikana (n. 362 – 372). Tästä vaiheesta on säilynyt jäännöksiä myöhemmin rakennetun Sant'Elenan alla. Kirkko A korvattiin 400-luvulla suuremmalla basilikalla (Kirkko B), josta on säilynyt mm. osa mosaiikkipermantoa ja yksi pylväs. Kirkko oli käytössä langobardiajan loppuun asti ja tuhoutui todennäköisesti tulipalossa 700- ja 800-lukujen vaihteen tienoilla. Karolingit uudistivat tuomiokirkon rakennuskokonaisuuden vastaamaan omaa liturgista ja kirkollista käytäntöään. 800-luvun alkupuolella valmistui uusi, entistä suurempi katedraali "Santa Maria Matricolare". Varhaiskristillisten kirkkojen jäännösten päälle rakennettiin samalla pieni kirkko "Santi Giorgio e Zeno", josta alettiin käyttää kansanomaista nimitystä Sant'Elena. Se toimi kapitulin kaniikkien kirkkona; kaniikit eivät olleet Veronan piispan, vaan Aquileian patriarkan alaisia. S. Elena on restauroitu 1960 – 1970 ja sen yhteydessä on nähtävissä vanhimpien kirkkorakennusten jäännöksiä.


title: Veronan tuomiokirkko

text: Karolinkiajan tuomiokirkko tuhoutui tai vaurioitui pahoin vuoden 1117 maanjäristyksessä. Sen jälkeen alettiin rakentaa uutta, romaanista tuomiokirkkoa, joka vihittiin 1187. Länsifasadin portaali kaksikerroksisine baldakiinikatoksineen on kuuluisan kuvanveistäjä-arkkitehdin Nicolòn käsialaa. Kirkkoa korotettiin ja uudistettiin 1444 – 1513, jolloin se sai nykyisen pääasiassa goottilaistyylisen asunsa. Romaanisesta rakennuksesta säilyivät lähinnä vain muurit, Nicolòn suunnittelemat pääfasadin osat ja itäpäädyn yksinkertaisen jalomuotoinen absidi.


title: Veronan tuomiokirkko

text: Kirkon nykyinen goottilaistyylinen interiööri kimppupilareineen ja suippokaarimuotoineen on peräisin 1400-luvun uudistuksesta. Renessanssikaudella, 1530-luvulla siihen lisättiin puolipyöreä kuoriaitaus, jonka suunnitteli Michele Sanmicheli. Kuorin freskot toteutettiin Giulio Romanon luonnosten mukaan. Kirkkoon on haudattu paavi Lucius III, joka kuoli Veronassa 25. marraskuuta 1185.


title: Veronan tuomiokirkko

text: Paitsi S. Elenaa, tuomiokirkon rakennuskokonaisuuteen liittyvät kaniikkien asuinsiivet ja ristikäytävä sekä romaaninen kastekirkko "San Giovanni in Fonte". Kastekirkon suuri, punaisesta marmorista veistetty kahdeksankulmainen kasteallas veistoskoristeluineen on todennäköisesti kuvanveistäjä-arkkitehti Brioloton ja hänen koulukuntansa työtä ja valmistunut vuoden 1200 tienoilla. Tuomiokirkon vieressä on venetsialaistyylinen piispanpalatsi.


title: Auran I hallitus

text: Auran I hallitus oli Suomen tasavallan 52. hallitus. Se oli virkamieshallitus. Hallitus toimi 63 hallituspäivää 14. toukokuuta 1970 - 15. heinäkuuta 1970.


title: Auran I hallitus

text: Niin kutsutut kansanrintamapuolueet olivat kärsineet ankarat tappiot maaliskuun 1970 eduskuntavaaleissa ja vaalivoittajiksi olivat nousseet oppositiopuolueet, nimenomaan ne puolueet, jotka eivät olleet olleet mukana Urho Kekkosen vaaliliitossa vuoden 1968 presidentinvaalissa. Parlamentarismin periaatteet vaativat, että vaalivoittajalle oli annettava mahdollisuus yrittää uuden hallituksen muodostamista, mutta tilanne oli tältä osin varsin vaikea, koska vaalivoittajilla Kokoomuksella ja Suomen Maaseudun Puolueella oli yhteensä vain runsas neljännes eduskuntapaikoista eli vain hieman enemmän kuin suurimpana puolueena edelleen säilyneellä SDP:lla yksinään. Kokoomuksen hallitustunnustelija, puolueen puheenjohtaja Juha Rihtniemi ei saanut kokoon enemmistöhallitusta eikä presidentti Urho Kekkonen puolestaan suostunut porvarilliseen vähemmistöhallitukseen "ulkopoliittisten syiden" vuoksi. Hallitusneuvottelujen päätyttyä tuloksettomina Kekkonen nimitti Postipankin pääjohtajan Teuvo Auran johtaman virkamieshallituksen, jossa oli sosialidemokraattis-keskustalaista väriä.


title: Auran I hallitus

text: Teuvo Auran ensimmäistä ja toista hallitusta kutsutaan yhteisellä lempinimellä "vapaapalokunnat".


title: Ihmissusi (Arda)

text: Ihmissudet ovat fiktiivisiä olentoja J. R. R. Tolkienin Keski-Maassa.


title: Ihmissusi (Arda)

text:
Ihmissudet ovat Mustan Ruhtinaan Morgothin palvelijoita. Ensimmäisellä ajalla Sauron toimi isäntänsä Morgothin ihmissusien päällikkönä. Ihmissudet olivat susia, joihin Sauron vangitsi pahoja henkiä. Keski-Maan Kolmannella Ajalla niitä ei enää näkynyt.
On ehdotettu, että kolmannella ajalla vaikuttaneet älykkäät ja suurikokoiset sudet, Hukat, olisivat sukua muinaisille ihmissusille.


title: Wat Arun

text: Wat Arun (, "Aamunkoiton temppeli") on buddhalainen temppeli (wat), joka sijaitsee Bangkok Yain kaupunginosassa Bangkokissa Chao Phraya -joen läntisellä rannalla. Temppelin nimi täydellisenä kuuluu "Wat Arunratchawararam Ratchaworamahavihara" (วัดอรุณราชวรารามราชวรมหาวิหาร). Wat Arun on Bangkokin kuuluisin nähtävyys ja kaupungin tunnus.


title: Wat Arun

text:
Wat Arunin keskeisin tunnuspiirre on sen taivaisiin kohoava torni eli prang. Jyrkät portaat vievät ylemmäs kahdelle näköalatasanteelle. Prang on 67 metriä korkea. Keskusprangia ympäröi vielä neljä pienempää satelliittia. Tornien pinta on verhoiltu merisimpukan kuorilla ja rikkinäisillä posliininpalasilla, jotka olivat tulleet Bangkokiin kiinalaisten laivojen painolastina. Prangien juurella on muinaisten kiinalaisten sotilaiden ja eläinhahmojen patsaita. Toisella tasanteella on neljä hindujumaluuksiin kuuluvan Indran patsasta, jotka ratsastavat Erawanilla.
Joen rannassa on kuusi paviljonkia (sala), jotka ovat kiinalaista tyyliä. Rakennelmat ovat vihreätä graniittia ja ne toimivat venelaitureina. Aivan prangien läheisyydessä on temppelikompleksin pääkappeli eli "ubosot", jossa uskonnolliset menot toimitetaan. Rakennuksessa on Niramitr Buddhan kuva, jonka suunnitteli yleisen käsityksen mukaan kuningas Rama II. Hallin pääsisäänkäynnin kruunaa korkea kattorakennelma, joka on koristeltu värillisellä keramiikalla ja stukkolla. Rakennuksen edustalla on kaksi demonia, jotka toimivat temppelivartijoina.


title: Wat Arun

text: Temppeli rakennettiin jo Bangkokia edeltävän Ayutthayan valtakunnan aikana joskus 1700-luvun alussa, ja sen nimi oli alun perin "Wat Makok" (oliivien temppeli). Kun Thonburista tuli pääkaupunki, kuningas Taksin muutti temppelin nimen "Wat Chaengiksi".


title: Wat Arun

text: Temppeli toimi jonkin aikaa sittemmin Wat Phra Kaeoon vuonna 1784 siirretyn Smaragdibuddhan säilytyspaikkana.


title: Wat Arun

text: Rama II muutti pyhätön nimen muotoon "Wat Arunratchatharam". Hän myös korjautti temppelin ja korotti sen keskusprangia. Kuningas Rama III viimeisteli työn. Rama IV antoi temppelille sen nykyisen nimen "Wat Arunratchawararam".


title: Wat Arun

text: Keskusprangi symboloi Meruvuorta, joka kuuluu intialaiseen uskonnolliseen käsitteistöön. Sivuprangit on omistettu tuulen jumalalle "Phra Phaille".


title: Wat Arun

text: Sisäänkäynnin luona olevat demonit tai paholaisen kuvat kuuluvat Ramajana-eepokseen. Valkea patsas on nimeltään "Sahassateja", ja vihreä tunnetaan taasen nimellä "Tasakanth".


title: Wat Arun

text: Koska Wat Arun sijaitsee joen rannalla, on lautta luonnollisesti paras keino päästä sinne. Tha Tian () -laiturista lähellä Wat Phota (lepäävän Buddhan temppeli) on yhdyslautta Bangkokin puolelta Wat Arunin laituriin. Ylitys maksaa 4 bahtia. Turisteilta peritään 50 bahtin sisäänpääsymaksu temppelialueelle.


title: Lentomatka

text: Lentomatka tai toimintamatka ilmoittaa lentokoneiden ja helikoptereiden suorituskykyarvojen yhteydessä pisimmän yhtämittaisen matkan, jonka ilma-alus voi lentää. Pisin matka määräytyy yleensä aluksen polttoaineenkulutuksen ja aluksen kuljettaman lastin painon perusteella.


title: Lentomatka

text: Siirtolentomatka () tarkoittaa yleensä matkaa, jonka alus voi lentää täydellä polttoainemäärällä ja ilman lastia.


title: Lentomatka

text: Kantomatka (joskus kantama) tarkoittaa yleensä ohjuksen suurinta lentomatkaa.


title: Auran II hallitus

text: Auran II hallitus oli Suomen tasavallan 54. hallitus. Se oli virkamieshallitus. Hallitus toimi 118 hallituspäivää 29. lokakuuta 1971 – 23. helmikuuta 1972. Hallitus oli toiminnassa 1972 vaaleihin asti.


title: Auran II hallitus

text: Heinäkuusta 1970 lähtien istunut Karjalaisen hallitus jätti eronpyyntönsä lokakuussa 1971, koska päähallituspuolueet Keskusta ja SDP eivät päässeet yksimielisyyteen maataloustulosta. Tämän vuoksi presidentti Urho Kekkonen hajotti eduskunnan, määräsi pidettäviksi uudet vaalit ja nimitti Helsingin kaupunginjohtajan Teuvo Auran johtaman virkamieshallituksen, jossa oli poliittista väriä samaan tapaan kuin Auran edellisessäkin, toukokuusta heinäkuuhun 1970 toimineessa hallituksessa. Auran ensimmäistä ja toista hallitusta on kutsuttu Suomen poliittisessa historiassa "vapaapalokunniksi".


title: Jelena Zadorožnaja

text: Jelena Anatoljevna Zadorožnaja (, s. 3. joulukuuta 1977 Ust-Kut, Irkutskin alue, Neuvostoliitto) on venäläinen kestävyys- ja estejuoksija.


title: Jelena Zadorožnaja

text: Zadorožnaja sijoittui toiseksi 1 500 metrin juoksussa 1999 sotilaiden maailmankisoissa. 2001 hän voitti MM-pronssia Lissabonin sisäratojen MM-kisoissa 3 000 metrillä ajalla 8.40,15. Samana vuonna Edmontonin ulkoratojen MM-kisoissa hän oli kuudes 5 000 metrin juoksussa ja voitti Euroopan cupin samalla matkalla. Vuonna 2002 hän voitti pronssia 3 000 metrillä Euroopan sisäratojen mestaruuskilpailuissa Wienissä. Münchenin EM-kisoissa hän oli 5 000 metrillä kolmas. Loppukaudesta hän voitti IAAF:n GP-finaalin 1 500 metrillä ajalla 4.00,63 sekä sijoittui kolmanneksi yleisurheilun maailmancupissa Madridissa 3 000 metrillä.


title: Jelena Zadorožnaja

text: Zadorožnaja voitti Euroopan cupin 2003 5 000 metrillä. Pariisin MM-kisoissa hän sijoittui kahdeksanneksi 1 500 metrillä sekä neljänneksi 5 000 metrillä ajalla 14.52,36. hän oli 1 500 metrillä yhdeksäs ja 3 000 metrillä toinen ajalla 8.37,40. Vuonna 2004 hän voitti sisäratojen Euroopan cupin 3 000 metrillä ja sijoittui kuudenneksi Budapestin sisäratojen MM-kisoissa samalla matkalla. Hän juoksi Ateenan olympialaisissa 5 000 metrillä neljänneksi ajalla 14.55,52 ja 1 500 metrillä kolmanneksi sekä 3 000 metrillä toiseksi ajalla 8.37,65. Vuonna 2005 hän voitti Euroopan cupin 3 000 metrillä, sijoittui Helsingin MM-kisoissa 3 000 metrin estejuoksussa kuudenneksi sekä esteissä viidenneksi ajalla 9.32,41.


title: Jelena Zadorožnaja

text: Zadorožnaja ei kilpaillut vuosina 2006–2007. Hän teki paluun arvokisoihin Pekingin olympialaisissa 2008, mutta keskeytti 5 000 metrin alkueräjuoksun. Dohan sisäratojen MM-kisoissa 2010 hän karsiutui 3 000 metrin alkuerissä. Myöhemmin samana vuonna hän voitti 3 000 metriä Euroopan joukkuemestaruuskilpailuissa. Pariisin sisäratojen EM-kisoissa 2011 hän sijoittui 3 000 metrillä kahdeksanneksi ajalla 9.06,44. Saman vuoden Daegun MM-kisoissa hän oli 5 000 metrillä kymmenes ajalla 15.15,48.


title: Tomáš Enge

text: Tomáš Enge (s. 11. syyskuuta 1976, Liberec, Tšekkoslovakia) on tšekkiläinen autourheilija.


title: Tomáš Enge

text: Enge aloitti kilpa-ajan uransa kartingissa, josta hän siirtyi vuonna 1992 Tšekin Ford Fiesta Cup'iin. Vuonna 1995 hän vaihtoi Saksan Formula 3 ja Formula Ford -sarjoihin. Isompiin kilpasarjoihin hän sai tuntumaa vuonna 1998, kun hän alkoi ajaa Formula 3000:issa ja keräsi vuosien 1998-2002 sekä 2004 aikana kuusi voittoa. Hän oli sarjassa kolmas vuosina 2001-02 huolimatta siitä, ettei ajanut viimeistä kilpailua vuonna 2001 F1-pestin takia. Hän osallistui kolmeen F1-kilpailuun kaudella 2001 tuuraten onnettomuudessa loukkaantunutta Luciano Burtia Prostilla. Hän parhaaksi tulokseksi jäi kahdestoista sija debyyttikilpailusta Italian GP:stä. Enge on Tšekin ensimmäinen ja toistaiseksi ainoa F1-kuljettaja. Kaudeksi 2003 häntä ei hyväksytty positiivisen marihuanatestin takia, joka tuli ilmi Formula 3000:sten kauden aikana. Hän voitti Le Mansin 24 tunnin ajon GTS-luokan yhdessä Jamie Daviesin ja Peter Koxin kanssa Ferrarin autolla vuonna 2003. Vuonna 2004 hän palasi varsinaisesti radalle Indy Racing Leagueen. Samasta vuodesta lähtien Enge on ajanut erilaisissa kilpa-autosarjoissa, kuten A1 Grand Prix -sarjassa Tšekin tiimissä, American Le Mans Seriesiä sekä erilaisia GT-sarjoja. Hän voitti Le Mans Series -mestaruuden vuonna 2009.


title: Nacke Johansson

text: Paul Mikael "Nacke" Johansson (26. kesäkuuta 1932 Turku – 14. lokakuuta 2007 Finström, Ahvenanmaa) oli suomalainen muusikko, säveltäjä, sovittaja ja tuottaja. Hänen tuotantoonsa kuuluu niin jazzia, iskelmää kuin teatterimusiikkiakin.


title: Nacke Johansson

text: Johansson jäi eläkkeelle 1987, mutta eläkkeelle jäänti koski vain sovitus- ja sävellystyötä, soittamista hän jatkoi edelleen. Hän oli sekä LUSESin hallituksessa että Elvis ry:n johtokunnassa.


title: Nacke Johansson

text: Johansson teki musiikkia myös salanimillä Paul Niska (nacke = ) ja Juha Vuoristo.


title: Nacke Johansson

text: Nacke Johanssonin velipuoli on Markku Johansson.


title: Karmen Stavec

text: Karmen Stavec (s. 21. joulukuuta 1973) on slovenialainen muusikko ja poplaulaja.


title: Karmen Stavec

text: Stavec syntyi Länsi-Berliinissä sloveenivanhemmille. Hän siirtyi sittemmin Domžaleen, Sloveniaan, jossa hän liittyi 4 Duo -yhtyeen jäseneksi. Hän opiskeli Ljubljanan yliopistossa ja aloitti vuonna 1998 soolouran.